tripathysagar/odia_wiki huggingface dataset:
ଅମିୟ କୁମାର ମଲ୍ଲିକ  (ଜନ୍ମ : ୧୪ ନଭେମ୍ବର ୧୯୯୨) ଓଡ଼ିଶାରେ ଜନ୍ମିତ ଜଣେ ଦୃତ ଧାବକ  । ୧୦୦ ମିଟର ଦୌଡ଼ ପ୍ରତିଯୋଗିତାରେ ତାଙ୍କ ନାମରେ ଜାତୀୟ ରେକର୍ଡ଼ ରହିଛି । ୨୦୧୬ ମସିହାରେ ଦିଲ୍ଲୀଠାରେ ୧୦୦ ମିଟର ଦୌଡ଼ ମାତ୍ର ୧୦.୨୬ ସେକେଣ୍ଡରେ ଅତିକ୍ରମ କରି ସେ ଏହି ଜାତୀୟ ରେକର୍ଡ଼ ସ୍ଥାପନା କରିଥିଲେ । ବ୍ୟକ୍ତିଗତ ଜୀବନ ଅମିୟ ୧୯୯୨ ମସିହା ନଭେମ୍ବର ୧୪ ତାରିଖରେ କଟକ ଜିଲ୍ଲାର ଓଳାଂଶଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଓଡ଼ିଶା ସରକାରଙ୍କର ଶିକ୍ଷାବିଭାଗରେ ଚାକିରୀ କରନ୍ତି । ମଲ୍ଲିକ ଚନ୍ଦ୍ରଶେଖରପୁର ଡିଏଭି ସ୍କୁଲ ଓ କିଟ ବିଶ୍ୱବିଦ୍ୟାଳୟରୁ ଶିକ୍ଷାଗ୍ରହଣ କରିଛନ୍ତି । ଖେଳ ଜୀବନ ଅମିୟ ୨୦୦୬ ମସିହାରେ ଜୁନିୟର ଏସୀୟ ମିଟରେ କଲୋମ୍ବୋଠାରେ ଅନୁଷ୍ଠିତ ହୋଇଥିବା ଜୁନିୟର ରାଜ୍ୟଗୋଷ୍ଠୀ କ୍ରୀଡ଼ା ପ୍ରତିଯୋଗୀତାରେ ୧୦୦ମି ଦୌଡ଼ରେ ରୌପ୍ୟ ଓ ୨୦୦ମି ଦୌଡ଼ରେ କାଂସ୍ୟ ପଦକ  (୨୧.୩୩ ସେକେଣ୍ଡ) ହାସଲ କରିଥିଲେ  । ୨୦୧୧ ମସିହାରେ ସେ ଆଘାତପ୍ରାପ୍ତ ହୋଇ ୬ମାସ ପାଇଁ ଖେଳରୁ ଦୂରେଇ ଯାଇଥିଲେ । ସେ ସମୟରେ ତାଙ୍କୁ ଆଶାବାଡ଼ି ଧରି ଚାଲିବାକୁ ପଡ଼ିଥିଲା । ଡାକ୍ତରମାନେ ସେ ଖେଳିବା ଓ ପୁରୁଣା ଗତିକୁ ଫେରି ପାଇବାନେଇ ଆଶା ହରେଇଥିବା ସମୟରେ ଅମିୟ ୨୦୧୨ ମସିହାରେ ପୁଣି ଖେଳକୁ ଫେରିଥିଲେ । ୨୦୧୩ ମସିହାରେ ଅମିୟ ରାଞ୍ଚିଠାରେ ଅନୁଷ୍ଠିତ ହୋଇଥିବା ଜାତୀୟ ଆଥଲେଟିକ ଚମ୍ପିୟାନସିପରେ ସ୍ୱର୍ଣ୍ଣପଦକ  (21.22) ହାସଲ କରିଥିଲେ  । ୨୦୧୪ ମସିହାରେ ସେ, ଉସେନ ବୋଲ୍ଟ ଓ ୟୋହାନ ବ୍ଲେକଙ୍କ ପ୍ରଶିକ୍ଷକ ଗ୍ଲେନ ମିଲ୍ସଙ୍କ ଅଧିନରେ କିଙ୍ଗଷ୍ଟନଠାରେ ୪ ମାସ ପ୍ରଶିକ୍ଷଣ ଗ୍ରହଣ କରିଥିଲେ । ପ୍ରଶିକ୍ଷଣରେ ହୋଇଥିବା ୧୬ଲକ୍ଷ ଟଙ୍କାର ବ୍ୟୟଭାର ତାଙ୍କ ପିତା, ରାଜ୍ୟ ଆଥଲେଟିକ ଆସୋସିଏସନ ଓ କିଛି ପ୍ରାୟୋଜକ କମ୍ପାନୀ ଗ୍ରହଣ କରିଥିଲେ । ୨୦୧୬ ମସିହା ଅପ୍ରେଲ ୨୮ତାରିଖରେ ଦିଲ୍ଲୀରେ ଅନୁଷ୍ଠିତ ହୋଇଥିବା ଫେଡେରେସନ କପରେ, ଅମିୟ ୧୦୦ମି ଦୌଡ଼ ୧୦.୨୬ସେକେଣ୍ଡରେ ଅତିକ୍ରମ କରି ଜାତୀୟ ରେକର୍ଡ଼ ସ୍ଥାପନ କରିଥିଲେ । ଏହି ରେକର୍ଡ଼ ତାଙ୍କ ପୂର୍ବରୁ ଅନୀଲ କୁମାର ପ୍ରକାଶ  (୨୦୦୫) ଓ ଅବଦୁଲ ନଜୀବ କ୍ୟୁରେସୀଙ୍କ  (୨୦୧୦) ନାମରେ ଥିଲା  । ଉଭୟ ୧୦.୩୦ ସେକେଣ୍ଡରେ ଏହି ଦୂରତ୍ୱ ଅତିକ୍ରମ କରିଥିଲେ । ସେହି ପ୍ରତିଯୋଗୀତାର ଅନ୍ୟ ଏକ ଦୌଡ଼ରେ ସେ ଜଂଘରେ ଆଘାତପ୍ରାପ୍ତ ହୋଇଥିଲେ । ଜଂଘରେ ପଟିବାନ୍ଧି ସେ ଫାଇନାଲରେ ଦୌଡ଼ିଥିଲେ । ୨୦୧୭ରେ ଅନୁଷ୍ଠିତ ହୋଇଥିବା ଏସୀୟ ଆଥଲେଟିକ୍ସ ଚ୍ୟାମ୍ପିୟନସିପରେ ୧୦୦ମି ଦୌଡ଼ରେ ସେ ଭୁଲ ଆରମ୍ଭ ଯୋଗୁଁ ତାଙ୍କୁ ଦୌଡ଼ିବାରୁ ବାରଣ କରାଯାଇଥିଲା । ସେହି ଚ୍ୟାମ୍ପିୟନସିପର ୪ ୧୦୦ ମିଟର ବାଧା ଦୌଡ଼ ପ୍ରତିଯୋଗିତାରୁ ମଧ୍ୟ ତାଙ୍କୁ ବାରଣ କରାଯାଇଥିଲା । ୨୦୦ ମିଟର ପ୍ରତିଯୋଗିତା ସେ ୨୧.୦୩ ସେକେଣ୍ଡରେ ସମାପ୍ତ କରିଥିଲେ । ୨୦୧୮ ମସିହାରେ ଅମିୟ ପଦକଶୂନ୍ୟ ରହିଥିଲେ । ୨୦୧୯ ଜାତୀୟ ଓପନ ଦୌଡ଼କୁଦ ପ୍ରତିଯୋଗିତାର ୧୦୦ମି ଦୌଡ଼ରେ ସେ ପୁଣି ସ୍ୱର୍ଣ୍ଣପଦକ ହାସଲ କରିଥିଲେ ।
ମଙ୍ଗଳା କିଶାନ  (ଜନ୍ମ: ୬ ଜୁନ ୧୯୪୭) ଜଣେ ଭାରତୀୟ ରାଜନୀତିଜ୍ଞ  । ସେ ବିଜୁ ଜନତା ଦଳର ଜଣେ ପ୍ରତିନିଧି ଭାବରେ ଓଡ଼ିଶା ବିଧାନ ସଭା ଏବଂ ରାଜ୍ୟ ସଭାରେ ସଦସ୍ୟ ଭାବରେ କାର୍ଯ୍ୟ କରିଛନ୍ତି । ମଙ୍ଗଳା କିଶାନ ୦୩ ଅପ୍ରେଲ ୨୦୦୮ରେ ଓଡ଼ିଶାରୁ ରାଜ୍ୟ ସଭାକୁ ନିର୍ବାଚିତ ହୋଇଥିଲେ ଏବଂ ୦୨ ଅପ୍ରେଲ ୨୦୧୪ ଯାଏଁ ୬ବର୍ଷ ଧରି ସେଠାରେ କାର୍ଯ୍ୟ କରିଥିଲେ । ସେ ରାଜଗାଙ୍ଗପୁର ବିଧାନ ସଭା ମଣ୍ଡଳୀରୁ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ରାଜ୍ୟ ସଭା ସାଂସଦ ଥିବାବେଳେ ଓଡ଼ିଆ ଭାଷାକୁ ଶାସ୍ତ୍ରୀୟ ମାନ୍ୟତା ମିଳିବା ଦାବି ଉପସ୍ଥାପନ କରିଥିଲେ, ତାଙ୍କ ସହ ଆଉ ୧୩ ଜଣ ସାଂସଦ ମଧ୍ୟ ଏହି ଉଦ୍ୟମରେ ଥିଲେ ।
ରମେଶ ଚନ୍ଦ୍ର ମାଝି  (ଜନ୍ମ ୯ ଅପ୍ରେଲ ୧୯୭୮) ହେଉଛନ୍ତି ଜଣେ ଭାରତୀୟ ରାଜନେତା  । ସେ ୨୦୧୯ ଭାରତୀୟ ସାଧାରଣ ନିର୍ବାଚନରେ ନବରଙ୍ଗପୁରରୁ ବିଜୁ ଜନତା ଦଳ ତରଫରୁ ଛିଡ଼ା ହୋଇଥିଲେ । ଏହି ନିର୍ବାଚନରେ ସେ ନିକଟତମ ପ୍ରତିଦ୍ୱନ୍ଦୀ କଂଗ୍ରେସ ଦଳର ପ୍ରଦୀପ କୁମାର ମାଝିଙ୍କୁ ୪୧,୬୩୪ ଖଣ୍ଡ ଭୋଟରେ ପରାସ୍ତ କରିଥିଲେ । ସେ ଓଡ଼ିଶାର ଆଦିବାସୀ, ଅନୁସୂଚିତ ଜାତି ଏବଂ ଜନଜାତି ବିଭାଗ, ସ୍ୱଳ୍ପ ଏବଂ ପଛୁଆ ବିଭାଗ ତଥା ପଞ୍ଚାୟତିରାଜ ବିଭାଗର ମନ୍ତ୍ରୀ ଥିଲେ । ସେ ଓଡ଼ିଶାର ୧୩ଶ, ୧୪ଶ ଓ ୧୫ଶ ବିଧାନ ସଭାର ସଦସ୍ୟ ମଧ୍ୟ ରହିଥିଲେ । ଶିକ୍ଷା ଏବଂ ପ୍ରାରମ୍ଭିକ ଜୀବନ ୯ ଅପ୍ରେଲ ୧୯୭୮ମସିହାରେ ସେ ଯାଦବ ମାଝି ଏବଂ ବଳମତୀ ମାଝୀଙ୍କଠାରୁ ଜନ୍ମଗ୍ରହଣ ନେଇଥିଲେ । ତାଙ୍କର ଜନ୍ମ ନବରଙ୍ଗପୁର ଜିଲ୍ଲାର ଚନ୍ଦାହାଣ୍ଡି ତହସିଲ ଅନ୍ତର୍ଗତ ଦଣ୍ଡାମୁଣ୍ଡା ଗ୍ରାମରେ ହୋଇଥିଲା । ତାଙ୍କର ଗୋଟିଏ ଭାଇ ଏବଂ ତିନି ଜଣ ଭଉଣୀ ଅଛନ୍ତି । ନିଜର ରାଜନୈତିକ ଜୀବନ ଯୋଗୁଁ ସେ ଉଚ୍ଚଶିକ୍ଷା ପ୍ରତି ଅଧିକ ଧ୍ୟାନ ଦେଇପାରିନଥିଲେ । ୨୦୧୧ ମସିହାରେ ସେ କଳାରେ ଯୁକ୍ତ ଦୁଇ ପରୀକ୍ଷା ଦେଇଥିଲେ । ରାଜନୈତିକ ଜୀବନ ୨୦ ବର୍ଷ ବୟସରେ ମାଝି ଚନ୍ଦାହାଣ୍ଡି ପଞ୍ଚାୟତ ସମିତିର ଚେୟାରମ୍ୟାନ ହୋଇଥିଲେ । ୨୫ ବର୍ଷରେ ସେ ଜିଲ୍ଲା ପରିଷଦ ସଦସ୍ୟ, ୨୭ ବର୍ଷରେ ରାଜ୍ୟର ସର୍ବକନିଷ୍ଠ ବିଧାନ ସଭା ସଭ୍ୟ, ୩୧ ବର୍ଷରେ ମନ୍ତ୍ରୀ ହୋଇଥିଲେ । ୩୩ ବର୍ଷରେ ସେ ଯୁକ୍ତ ଦୁଇ ପରୀକ୍ଷା ଦେବାକୁ ବସିଥିଲେ । ସ୍ୱର୍ଗତଃ ବିଜୁ ପଟ୍ଟନାୟକଙ୍କ ସମୟରେ ସେ ରାଜନୀତିରେ ପ୍ରବେଶ କରିଥିଲେ ଜାନୁଆରୀ ୧୯୯୭: ଧୋଡିପାଣୀ ଗ୍ରାମ ପଞ୍ଚାୟତର ପଞ୍ଚାୟତ ସମିତି ସଦସ୍ୟ ଭାବେ ନିର୍ବାଚିତ ହୋଇଥିଲେ ଚନ୍ଦାହାଣ୍ଡି ପଞ୍ଚାୟତର ଚେୟାରମ୍ୟାନ ହୋଇଥିଲେ ବିଜେଡିର ରାଜ୍ୟ ଏକଜେକ୍ୟୁଟିଭ ସଦସ୍ୟ ଭାବେ ନିର୍ବାଚିତ ହୋଇଥିଲେ ଫେବୃଆରୀ ୨୦୦୨: ଜିଲ୍ଲା ପରିଷଦ ସଦସ୍ୟ ଚନ୍ଦାହାଣ୍ଡି ବିଧାନ ସଭା ଏବଂ ସଂସଦ ସଦସ୍ୟତା ବିଜୁ ଜନତା ଦଳ ପକ୍ଷରୁ ୧୩ଶ ଏବଂ ୧୪ଶ ବିଧାନ ସଭାର ସଦସ୍ୟ ଯଥାକ୍ରମେ ଡାବୁଗାଁ ଏବଂ ଝରିଗ୍ରାମରୁ ହୋଇଥିଲେ । ନବରଙ୍ଗପୁରରୁ ୨୦୧୯ ମସିହାରେ ସଂସଦର ତଳ ସଦନର ସଦସ୍ୟ ଭାବେ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ ନିକଟତମ ପ୍ରତିଦ୍ୱନ୍ଦୀ କଂଗ୍ରେସ ଦଳର ପ୍ରଦୀପ କୁମାର ମାଝିଙ୍କୁ ୪୧,୬୩୪ ଖଣ୍ଡ ଭୋଟରେ ପରାସ୍ତ କରିଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଝରିଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୩,୪୭୦ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ନରସିଂହ ଭତ୍ରାଙ୍କ ଠାରୁ ୩,୨୭୮ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ । ସମାଜସେବା ସେ ପ୍ରତି ପଞ୍ଚାୟତରେ ଯୁବକ ସଂଘ ଗଠନ କରିବାରେ ସାହାଯ୍ୟ କରିଥିଲେ ।ଏହି ସଙ୍ଘ ଗ୍ରାମୀଣ ଜୀବନର ଉନ୍ନତି, ପରିବେଶ ପରିସ୍ଥିତି ଅନୁଧ୍ୟାନ, ସ୍ୱାସ୍ଥ୍ୟ ଶିବିର, କ୍ରୀଡ଼ାରେ ଉନ୍ନତି ଇତ୍ୟାଦି କରିଥାଏ । ସେ ନବରଙ୍ଗପୁର ଗୋଣ୍ଡ ସାଂସ୍କୃତିକ ସମାଜର ମଧ୍ୟ ସଦସ୍ୟ ଅଟନ୍ତି । ଏହି ସମାଜ ଅରଣ୍ୟ ଭୂମି ସଂରକ୍ଷଣ, ଏବଂ ଦିବ୍ୟାଙ୍ଗ ପିଲାମାନଙ୍କର ଦୁଇଟି ବିଦ୍ୟାଳୟ ଚଳାଉଛି ।
ମାର୍କଣ୍ଡେୟ ପୁରାଣ ହେଉଛି ଦେବୀ ଉପାସନାର ମୌଳିକ ତଥା ପ୍ରଧାନ ଶାସ୍ତ୍ର । ଭଗବାନ ବେଦବ୍ୟାସଙ୍କଦ୍ୱାରା ରଚିତ ଏହି ପୁରାଣ ୯୦୦୦ ଶ୍ଳୋକ ବିଶିଷ୍ଟ ଓ ୧୩୭ ଅଧ୍ୟାୟରେ ବିଭକ୍ତ । ଏହି ପୁରାଣର ସୌରଭ ହେଉଛି ଶ୍ରୀ ଦୁର୍ଗା ସପ୍ତଶତୀ । ମହତ୍ୱ ମାର୍କଣ୍ଡେୟ ପୁରାଣର ୮୧ ଅଧ୍ୟାୟଠାରୁ ୯୩ ଅଧ୍ୟାୟ ପର୍ଯ୍ୟନ୍ତ ସାତଶହ ମନ୍ତ୍ରରେ ମହାମାୟାଙ୍କ ଚରିତ ବର୍ଣ୍ଣିତ , ଯାହାକୁ ଶ୍ରୀ ଦୁର୍ଗା ସପ୍ତଶତୀ କୁହାଯାଏ । ସକଳ ପୂଜକ ଦେବୀ ପୂଜା ସମୟରେ ଏହା ଏକାଗ୍ରତାର ସହିତ ପାଠ କରିଥାନ୍ତି । ଏହି ସାତଶହ ମନ୍ତ୍ର ଶ୍ରୀ ଶ୍ରୀ ଚଣ୍ଡୀରୂପେ ମାନ୍ତ୍ରିକ ମାନ୍ୟତାପ୍ରାପ୍ତ । ଜଗଜ୍ଜନନୀଙ୍କ ଷୋଡ଼ଶଦିନାତ୍ମକ ଶାରଦୀୟ ଦୁର୍ଗାତ୍ସବ , ବାସନ୍ତୀକ ଦୁର୍ଗାପୂଜା , ନବରାତ୍ର ତଥା ତ୍ରିଦିନାତ୍ମକ ପୂଜାରେ ଏହି ସାତଶହ ମନ୍ତ୍ର ଶୁଦ୍ଧ ଓ ନିଷ୍ଠାର ସହିତ ପାଠ କରାଯାଏ । ଏହି ମନ୍ତ୍ର ସମୂହରେ ଶ୍ରୀଚଣ୍ଡୀଙ୍କର ଗୁଣ କୀର୍ତ୍ତନ କରାଯାଇଥିବାରୁ ସାଧାରଣରେ ଏହାକୁ ଚଣ୍ଡୀଗୁଣିବା କୁହାଯାଏ । ମାର୍କଣ୍ଡେୟ ପୁରାଣାନ୍ତର୍ଗତ ଏହି ସାତଶହ ମନ୍ତ୍ର ବିବିଧ ପୁରୁଷାର୍ଥ ସାଧିକା , କର୍ମ ଭକ୍ତିଜ୍ଞାନୋତ୍ତମ ସିଦ୍ଧାନ୍ତ ପ୍ରତିପାଦିକା , ବେଦବେଦାନ୍ତତତ୍ତ୍ୱ ପ୍ରକାଶିକା , ସକଳ ଭକ୍ତାଭୀଷ୍ଟ ବରପ୍ରଦା , ଅଭୟଦା ଏବଂ ଅଶରଣକାରପ୍ରଦା ମନ୍ତ୍ର ରୂପେ ମହିମାମଣ୍ଡିତ । ଏହି ମନ୍ତ୍ର ସମୂହରେ ଭଗବତୀ ଦୁର୍ଗାଙ୍କର ତିନିଗୋଟି ଚରିତ୍ର ବର୍ଣ୍ଣିତ । ଶେଷରେ ଥିବା ଉତ୍ତର ଚରିତରେ ଦେବୀ ହେଉଛନ୍ତି ମହାସରସ୍ୱତୀ । ଏହି ଚରିତରେ ଦେବଗଣଙ୍କ କତ୍ତୃକ ଦେବୀ ସ୍ତୁତି , ଦେବୀ ଓ ଦୂର ସମ୍ବାଦ , ଧୂମ୍ରଲୋଚନ ବଧ ,ଚଣ୍ଡମୁଣ୍ଡ ବଧ , ରକ୍ତବୀଜ ବଧ , ନିଶୁମ୍ଭ ବଧ ,ଶୁମ୍ଭ ବଧ , ନାରାୟଣୀ ସ୍ତୁତି , ଫଳସ୍ତୁତି ଓ ଦେବୀଙ୍କ ବରଦାନ ବର୍ଣ୍ଣିତ । ପୌରାଣିକ ମାର୍କଣ୍ଡେୟ ପୁରାଣୋକ୍ତ ଦେବୀ ଚରିତ ବର୍ଣ୍ଣନାନୁଯାୟୀ ମେଧା ଋଷିଙ୍କଠାରୁ ମାହାମାୟଙ୍କର ଚରିତ ଶ୍ରବଣ କରିବା ପରେ ସୁରଥ ରାଜା ଓ ସମାଧି ବୈଶ୍ୟ ପରମାନନ୍ଦ ଲାଭ କରିଥିଲେ ତଥା ନଦୀକୂଳରେ ଦେବୀଙ୍କର ମୃଣ୍ମୟୀ ନିର୍ମାଣ ଓ ପ୍ରତିଷ୍ଠା ପୂର୍ବକ ଶାସ୍ତ୍ରୀୟ ବିଧିରେ ପୂଜା କରିଥିଲେ । ପରବର୍ତ୍ତୀ କାଳରେ ମୃଣ୍ମୟୀ ମୁର୍ତ୍ତିପୂଜା ବ୍ୟକ୍ତିଗତ , ପାରିବାରିକ ଓ ସାମାଜିକ ଉପାସନାର ରୂପ ଗ୍ରହଣ କରିଥିଲା ।
ବିବାହ ହେଉଛି ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ପ୍ରେମ ପ୍ରସଙ୍ଗ ଯୁକ୍ତ ତଥା ସାମାଜିକ ସଂସ୍କାରଧର୍ମୀ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର କାହାଣୀର ଲେଖକ ତଥା ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି ସୂରଜ ଆର୍ ବାରଜାତ୍ୟା । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ଅଭିନେତା ଶାହିଦ କପୁର ଏବଂ ଅଭିନେତ୍ରୀ ଅମୃତା ରାଓ । ଅମୃତା ରାଓଙ୍କ ସହ ଶାହିଦ କପୁରଙ୍କ ଏହା ଥିଲା ଚତୁର୍ଥ ଚଳଚ୍ଚିତ୍ର । ନଭେମ୍ବର ୧୦, ୨୦୦୬ରେ ମୁକ୍ତିଲାଭ କରିଥିବା ଏହି ଚଳଚ୍ଚିତ୍ରଟି ଅଦ୍ଭୁତପୂର୍ବ ବ୍ୟାବସାୟିକ ସଫଳତା ପାଇବା ସହ ୮. ୩ ମିଲିୟନ ଡଲାରରୁ ଅଧିକ ବ୍ୟବସାୟ କରିଥିଲା । ଚଳଚ୍ଚିତ୍ରଟି ସିନେମା ସହିତ ଇଣ୍ଟରନେଟରେ ଏକାବେଳକେ ମୁକ୍ତିଲାଭ କରିଥିବା ପ୍ରଥମ ହିନ୍ଦୀ ଚଳଚ୍ଚିତ୍ର ଥିଲା । ଚଳଚ୍ଚିତ୍ରର ସଂଗୀତ ପରିଚାଳନା କରିଥିଲେ ରବିନ୍ଦ୍ର ଜୈନ । ଚଳଚ୍ଚିତ୍ରଟି ପରବର୍ତ୍ତୀ ସମୟରେ ତେଲୁଗୁ ଭାଷାରେ ରୂପାନ୍ତର ହୋଇ ପରିଣୟମ ନାମରେ ମୁକ୍ତିଲାଭ କରିଥିଲା । କାହାଣୀ ନାୟିକା ପୂନମ୍  (ଅମୃତା ରାଓ) ଜଣେ ମଧ୍ୟବିତ୍ତ ଘରର ଝିଅ  । ବାପା ଓ ମାଆଙ୍କ ଦେହାନ୍ତ ପରେ ସେ କାକା କୃଷ୍ଣକାନ୍ତଙ୍କ (ଆଲୋକନାଥ ଅଭିନୀତ) ଘରେ ରହୁଥାଏ  । କୃଷ୍ଣକାନ୍ତ ସିନା ପୂନମକୁ ପିତା ସମ ସ୍ନେହ ଦିଅନ୍ତି ହେଲେ କୃଷ୍ଣକାନ୍ତଙ୍କ ସ୍ତ୍ରୀ  (ସୀମା ବିଶ୍ୱାସ ଅଭିନୀତ) ଏଥିରେ ଆଦୌ ଖୁସୀ ନ ଥାଅନ୍ତି  । ଅସଲ କଥା ହେଉଛି, ତାଙ୍କ ନିଜ ଝିଅ ରଜନୀ ଦେଖିବାକୁ ଟିକିଏ ସାବର୍ଣ୍ଣା ତଥା ପୂନମ୍ ଭାଳି ସେତେ ସୁନ୍ଦରୀ ନ ଥିଲା । ପୂନମର ସୁନ୍ଦର ରୂପ ତଥା ଭଲ ବ୍ୟବହାର ପାଇଁ ସେ ସମସ୍ତଙ୍କର ପ୍ରିୟପାତ୍ର ହେଲେ ବି କୃଷ୍ଣକାନ୍ତଙ୍କ ସ୍ତ୍ରୀ ଇର୍ଷାପରାୟଣ ହୋଇ ତାକୁ ସହଜରେ ଗ୍ରହଣ କରିପାରେ ନାହିଁ । ପୂନମର ସୁଶୀଳ ବ୍ୟବହାର ତଥା ସରଳତାରେ ଭଗତ ଜୀ  ( କୃଷ୍ଣକାନ୍ତଙ୍କ ବନ୍ଧୁ) ବିମୁଧ ହୁଅନ୍ତି ଏବଂ ନିଜ ପୁଅ ପ୍ରେମ  (ଶାହିଦ) ପାଇଁ ବିବାହ ପ୍ରସ୍ତାବ ଦିଅନ୍ତି  । ପ୍ରେମ କିନ୍ତୁ ନିଜର ଶିକ୍ଷା ତଥା କ୍ୟାରିଅର ମାମଲାରେ ବ୍ୟସ୍ତ ରହି ବିବାହ ପାଇଁ ସେତେଟା ଆଗ୍ରହ ପ୍ରକାଶ କରନ୍ତି ନାହିଁ । ହେଲେ ପିତାଙ୍କ ଇଚ୍ଛାକୁ ସମ୍ମାନ ଜଣାଇ ସେ ପୂନମ୍ ସହ ଥରେ ମିଶିବା ପାଇଁ ରାଜି ହେଲେ । ପ୍ରଥମ ଦେଖାରେ ହିଁ ଦିହେଁ ଦିହିଁଙ୍କ ପ୍ରତି ଆକର୍ଷିତ ହେଲେ ଏବଂ ଅନ୍ତତଃ ଛ ' ମାସ ପରେ ବାହା ହେବାକୁ ରାଜି ହେଲେ । ଏଇ ଅବସରରେ କୃଷ୍ଣକାନ୍ତଙ୍କ ନିମନ୍ତ୍ରଣ କ୍ରମେ ଭଗତ ଜୀଙ୍କ ପରିବାର ସହ ଆତିଥ୍ୟ ଗ୍ରହଣ କରି ଉଭୟ ପରିବାର ପରସ୍ପରକୁ ଜାଣିବାର ସୂଯୋଗ ପାଆନ୍ତି । ଘଟଣା ଚକ୍ରରେ ବିବାହର ଠିକ ଦୁଇ ଦିନ ପୂର୍ବରୁ କୃଷ୍ଣକାନ୍ତଙ୍କ ଘରେ ନିଆଁ ଲାଗି ଦୁର୍ଘଟଣା ଘଟେ ଏବଂ ସେଥିରେ ପୂନମ ମୁହଁର କିଛି ଅଂଶ ପୋଡିଯାଏ ପୂନମ୍ ଆହତ ହୁଏ । କୃଷ୍ଣକାନ୍ତ କ 'ଣ କରିବେ କିଛି ଭାବି ପାରନ୍ତି ନାହିଁ । ଭୟ ହୁଏ, ଏ ବିବାହ ହୁଏ ତ ଭାଙ୍ଗିଯିବ । ପୂନମର ଅପରେସନ୍ ପୂର୍ବରୁ ପୂନମ୍ ପ୍ରେମକୁ ଖବର ଦିଏ । ପ୍ରେମ ଶିଘ୍ର ପହଞ୍ଚି ପୂନମର ଉତ୍ତମ ଚିକିତ୍ସାର ବ୍ୟବସ୍ଥା କରେ । ପ୍ରେମ ତଥା ପ୍ରେମର ସଂପୂର୍ଣ୍ଣ ପରିବାର ଏଭଳି ଦୁଃସମୟରେ କୃଷ୍ଣକାନ୍ତଙ୍କୁ ସମବେଦନା ଜଣାନ୍ତି ଏବଂ ପୂନମର ଭଲ ହେବାଯାଏଁ ସମସ୍ତ ଦାଯୀତ୍ୱ ବହନ କରନ୍ତି । ଔପଚାରିକ ଭାବେ ନିର୍ଦ୍ଦିଷ୍ଟ ତାରିଖରେ ଉଭୟଙ୍କ ବାହା ସ୍ୱାସ୍ଥ୍ୟକେନ୍ଦ୍ରରେ ହୁଏ । ପୂନମର ସଫଳ ଅସ୍ତ୍ରୋପଚାର ପରେ ଦୁହେଁ ପରମ୍ପରାଗତ ବିବାହ କରି ଏକ ଆଦର୍ଶ ବିବାହ ତଥା ଏକ ଆଦର୍ଶ ଦମ୍ପତିର ଉଦାହରଣ ସୃଷ୍ଟି କରନ୍ତି । ଚରିତ୍ର ଶାହିଦ କପୁର-- ପ୍ରେମ ଭୂମିକାରେ ଅମୃତା ରାଓ -- ପୂନମ୍ ଭୂମିକାରେ ଅନୁପମ ଖେର-- ହରିଶନ୍ଦ୍ର ଭୂମିକାରେ ଆଲୋକନାଥ -- କୃଷ୍ଣକାନ୍ତ ଭୂମିକାରେ ସୀମା ବିଶ୍ୱାସ -- କୃଷ୍ଣକାନ୍ତଙ୍କ ସ୍ତ୍ରୀ ଭୂମିକାରେ ସମିର ସୋନୀ -- ପ୍ରେମର ଭାଇ ଭୂମିକାରେ ମନୋଜ ଜୋଶୀ -- ଭଗତ ଜୀ ଭୂମିକାରେ ଅମୃତା ପ୍ରକାଶ -- ରଜନୀ ଭୂମିକାରେ ଅମୀୟ ପାଣ୍ଡ୍ୟା -- ରାହୁଲ ଭୂମିକାରେ ଏହା ଛଡା ଅନ୍ୟାନ୍ୟ ଗୌଣ ଚରିତ୍ରରେ ଦିନେଶ ଲାମ୍ବା, ମୋହନୀଶ ବେହେଲ୍ ମଧ୍ୟ ଚଳଚ୍ଚିତ୍ରଟିରେ ଅଭିନୟ କରିଛନ୍ତି । କଣ୍ଠଶିଳ୍ପୀ ପୁରସ୍କାର ଓ ସମ୍ମାନ ଚଳଚ୍ଚିତ୍ରରେ ଦକ୍ଷ ଅଭିନୟ ନିମନ୍ତେ ଉଭୟ ଶାହିଦ ଓ ଅମୃତା ଶ୍ରେଷ୍ଠ ଅଭିନେତା ଏବଂ ଶ୍ରେଷ୍ଠ ଅଭିନେତ୍ରୀ ଭାବେ ସ୍କ୍ରୀନ ଆୱାଡ ପାଇଁ ମନୋନୀତ ହୋଇଥିଲେ ।
ଶୋଭନା ଚନ୍ଦ୍ରକୁମାର ପିଲ୍ଲାଇ  ଇଂରାଜୀ ଭାଷାରେ  (ଜନ୍ମ ୨୧ ମାର୍ଚ୍ଚ ୧୯୭୦), ଏକ‌କ ନାମ   ଶୋଭନା ଜଣେ ଭାରତୀୟ ଚଳଚ୍ଚିତ୍ର ଅଭିନେତ୍ରୀ ଓ ଭାରତନାଟ୍ୟମ ନର୍ତ୍ତକୀ  । ପ୍ରାୟ ୨୩୦ଟି ଚଳଚ୍ଚିତ୍ର ବିଶେଷତଃ ମଲୟାଲମ   ଭାଷା, ତେଲୁଗୁ , ତାମିଲ , ହିନ୍ଦୀ, କନ୍ନଡ଼ ଓ ଇଂରାଜୀ ଭାଷାରେ ସେ ଅଭିନୟ କରିଛନ୍ତି । ଦୁଇ ଥର ଜାତୀୟ ଚଳଚ୍ଚିତ୍ର ପୁରସ୍କାର  , ଥରେ କେରଳ ରାଜ୍ୟ ଚଳଚ୍ଚିତ୍ର ପୁରସ୍କାର   ଓ ଅନ୍ୟାନ୍ୟ ଅନେକ ପୁରସ୍କାର ପାଇଛନ୍ତି । ୧୯୮୦ ଓ ୧୯୯୦ ଦଶକରେ ଶୋଭନା‌ ନିଜକୁ ଏକ ଆଗ ଧାଡ଼ିର ଅଭିନେତ୍ରୀ ଭାବରେ ସିଦ୍ଧ କରିଥଲେ । ଅଦୂର ଗୋପାଲକୃଷ୍ଣନ , ଜି ଅରବିନ୍ଦନ, କେ ବାଲଚନ୍ଦ୍ରନ, ଫଜିଲ , ମଣି ରତ୍ନମ୍, ଭାରତନ, ଉପ୍ପଲପତି ନାରାୟନ ରାଓ ଓ ପ୍ରିୟଦର୍ଶନ ଭଳି ନିର୍ଦ୍ଦେଶକଙ୍କ ସ‌ହିତ କାମ କରିଛନ୍ତି । ସେ ଦୁଇ ଥର ସର୍ବଶ୍ରେଷ୍ଠ ଅଭିନେତ୍ରୀ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି ଓ ସେମାନଙ୍କ ନାମ ଯଥାକ୍ରମେ ମଲୟାଲମର ମଣିଚିତ୍ରଥାଜୁ  ( ୧୯୯୩) ଓ ଇଂରାଜୀ ଚଳଚ୍ଚିତ୍ର ମିତ୍ର, ମାଇ ଫ୍ରେଣ୍ଡ    2001  । ଅବଶେଷରେ ସନ ୧୯୯୯ଠାରୁ ସେ ତାଙ୍କର ଚଳଚ୍ଚିତ୍ରକୁ ବ‌ହୁତ ଭାବିଚିନ୍ତି ଚ‌ୟନ କରନ୍ତି । ଚିତ୍ରା ବିଶ୍ୱେଶ୍ୱରନ ଓ ପଦ୍ମା ସୁବ୍ରମନିଅମ : ଭଳି ଭାରତ ନାଟ୍ୟମ ନର୍ତ୍ତକୀମାନଙ୍କଠାରୁ ଶୋଭନା ନୃତ୍ୟ ଶିକ୍ଷା କରିଥିଲେ । ଏହା ପରେ ସେ ସ୍ୱତନ୍ତ୍ର ଭାବରେ ନିଜ କଳା ଓ ନୃତ୍ୟ ପ୍ରଦର୍ଶନ କରିଥିଲେ ଓ ଚେନଇରେ   କଳାର୍ପଣ ନାମକ ଏକ ନୃତ୍ୟ ବିଦ୍ୟାଳୟ ସ୍ଥାପନ କରିଥିଲେ । ସନ ୨୦୦୬ରେ ଭାରତ ସରକାର ତାଙ୍କୁ ପଦ୍ମଶ୍ରୀ ପୁରସ୍କାର ଦେଇ ସମ୍ମାନିତ କରିଥିଲେ । ସନ ୨୦୧୪ରେ କେରଳ ସରକାର ତାଙ୍କୁ କଳା ରତ୍ନ ପୁରସ୍କାର ଦେଇଥିଲେ । ସନ ୨୦୧୯ରେ ଡ: ଏମଜିଆର ଏଜୁକେସନାଲ ଆଣ୍ଡ ରିସର୍ଚ୍ଚ ଇନଷ୍ଟିଚ୍ୟୁଟ  ( . ) ତାଙ୍କୁ ଅନରାରୀ ଡକ୍ଟରେଟ   ଦେଇ ସମ୍ମାନିତ କରିଥିଲେ  । ବ୍ୟକ୍ତିଗତ ଜୀବନ କୋଏମ୍ବାଟୁରସ୍ଥିତ ସେଣ୍ଟ ଥୋମାସ ସେକେଣ୍ଡାରୀ ସ୍କୁଲରେ ସେ ତାଙ୍କର ଶିକ୍ଷା ଆରମ୍ଭ କରିଥିଲେ । ଟ୍ରାଭାଙ୍କୋର ଭଉଣୀ ନାମରେ ପରିଚିତ ଓ ଭାରତୀୟ ଶାସ୍ତ୍ରୀୟ ନର୍ତ୍ତକୀ ତ‌ଥା ଅଭିନେତ୍ରୀ ହୋଇଥିବା ଲ‌ଲିତା  , ପଦ୍ମିନୀ   ଓ ରାଗିଣୀଙ୍କର   ସେ ଝିଆରୀ ଥିଲେ । ଅଭିନେତ୍ରୀ ସୁକୁମାରୀ   ତାଙ୍କର ପିଇସୀ ଥିଲେ । ମଲୟାଲମ ଅଭିନେତ୍ରୀ ଅମ୍ବିକା ସୁକୁମାରନ ତାଙ୍କର ସମ୍ପର୍କୀୟ ଥିଲେ । ବିନୀତ ଓ କୃଷ୍ଣା ମଧ୍ୟ ସମ୍ପର୍କୀୟ ଥିଲେ । ଅନନ୍ତନାରାୟଣୀଙ୍କର ଶୋଭନା ପୋଷ୍ୟ କନ୍ୟା ଥିଲେ । ଜୀବିକା ଚଳଚ୍ଚିତ୍ର ଜୀବିକା ବଲିଉଡ଼ ଚଳଚ୍ଚିତ୍ର ଅମର ପ୍ରେମରେ  (୧୯୭୨) ଶୋଭନା‌ ଶିଶୁ କଳାକାର ଭାବରେ ପ୍ରଥମ ପ୍ରବେଶ କରିଥିଲେ  । ନିର୍ଦ୍ଦେଶକ ବାଲାଚନ୍ଦ୍ର ମେନନ   ଚଳଚ୍ଚିତ୍ର ଏପ୍ରିଲ ୧୮ରେ ଯୁବାବସ୍ଥା ପ୍ରାପ୍ତ ଶୋଭନାଙ୍କୁ ପୁନଃପ୍ରବେଶର ସୁଯୋଗ ଦେଇଥିଲେ । ଦର୍ଶକମାନେ ଜଣେ ସରଳ ପଡ଼ୋଶୀ ଭୂମିକା ନିର୍ବାହ କରିଥିବା ଶୋଭନାଙ୍କୁ ବ‌ହୁତ ପସନ୍ଦ କରିଥିଲେ ଓ ତା 'ପରେ ସେ ଅନେକ ଚଳଚ୍ଚିତ୍ରରେ ଅଭିନୟ କରିଥିଲେ । ସେହି ବର୍ଷ ଏସ.ପି. ମୁଥୁରମନ   ନିର୍ଦ୍ଦେଶନାରେ ତିଆରି ହୋଇଥିବା ତାମିଲ ଚଳଚ୍ଚିତ୍ର ଏନାକୁଲ ଓରୁବନରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ବକ୍ସ ଅଫିସରେ ଭଲ ଭାବରେ ନ ଚାଲିବାରୁ ଶୋଭନା ମଲୟାଲମ ସିନେମା ଜଗତକୁ ଫେରିଗଲେ । ସେ ସମୟ ସମୟରେ ତାମିଲ ସିନେମାରେ ଅଭିନୟ କରିବାକୁ ଆସିଥିଲେ ଯେଉଁଥିରେ ସାଧାରଣତଃ ଏକ ଗାଉଁଲି ଯୁବକ ପ୍ରତି ସେ ଏକ ସ‌ହରୀ ଗର୍ବୀ ଝିଅ ହୋଇ ମଧ୍ୟ ଆକର୍ଷିତ ହୋଇଥିବା ଭୂମିକାରେ ଦେଖାଦେଇଥିଲେ । ସନ ୧୯୯୪ରେ ଏ.ଏମ.ଫଜିଲଙ୍କ ନିର୍ଦ୍ଦେଶନାରେ ନିର୍ମିତ  'ମଣିଚିତ୍ରଥାଜୁ'    ଚଳଚ୍ଚିତ୍ରରେ ଅଭିନୟ କରିଥିବା ଶୋଭନା ସର୍ବୋତ୍ତମ ଅଭିନେତ୍ରୀ ଭାବରେ ଜାତୀୟ ଫିଲ୍ମ ପୁରସ୍କାର   ଜିତିଥିଲେ । ତାଙ୍କ ଅଭିନିତ ଗଙ୍ଗା ଓ ଅନ୍ୟ ଏକ ସ୍ୱରୂପ- ନାଗାବଲି ଭୂମିକାରେ ଅଭିନୟକୁ ସମାଲୋଚକମାନେ  'ମନ୍ତ୍ରମୁଗଧ'  ଭୂମିକା କ‌ହି ବ‌ହୁତ ପସନ୍ଦ କରଥିଲେ । ଦ୍ୱିତୀୟ ଥର ନିମନ୍ତେ ସେ ସର୍ବୋତ୍ତମ ଅଭିନେତ୍ରୀ ଭାବରେ ଜାତୀୟ ଫିଲ୍ମ ପୁରସ୍କାର ପାଇଥିବା ସିନେମାର ନାମ ମିତ୍ର ମାଇଁ ଫ୍ରେଣ୍ଡ ଥିଲା ଯାହାକୁ ରେବତୀ ନିର୍ଦ୍ଦେଶନା ଦେଇଥିଲେ । ଏହା ପରେ ସେ ତାଙ୍କର ଚଳଚ୍ଚିତ୍ରକୁ ବ‌ହୁତ ଭାବିଚିନ୍ତି ଚ‌ୟନ କରନ୍ତି ।
ଚିତ୍ରା ବିଶ୍ୱେଶ୍ୱରନ୍‌‌ ହେଉଛନ୍ତି ଜଣେ ଭାରତ ନାଟ୍ୟମ ନର୍ତ୍ତକୀ ଯିଏ ଚେନ୍ନାଇଠାରେ ଦି ଚିଦାମ୍ବରମ୍ ଏକାଡେମୀ ଅଫ୍ ପର୍‌ଫର୍ମିଂ ଆର୍ଟ୍‌ସ୍ ନାମରେ ଏକ ନୃତ୍ୟ ବିଦ୍ୟାଳୟ ଚଲାଉଛନ୍ତି । ୧୯୯୨ ମସିହାରେ ସେ, ଭାରତ ସରକାରଙ୍କଦ୍ୱାରା ପ୍ରଦତ୍ତ ଏକ ସର୍ବୋତ୍ତମ ବେସାମରିକ ସମ୍ମାନ ପଦ୍ମଶ୍ରୀ ପୁରସ୍କାର ପାଇଥିଲେ । ଆଦ୍ୟ ଜୀବନ ଓ ପ୍ରଶିକ୍ଷଣ ବିଶ୍ୱେଶ୍ୱରନ୍, ତିନି ବର୍ଷ ବୟସରେ ତାଙ୍କ ମା ', ରୁକ୍ମିଣୀ ପଦ୍ମନାଭନ୍ ‌ଙ୍କ ସ‌ହ ନୃତ୍ୟ ଆରମ୍ଭ କରିଥିଲେ, ଯେ ସମସାମୟିକ ଭାରତୀୟ ନୃତ୍ୟ ଓ ଭାରତ ନାଟ୍ୟମ୍‌ରେ ପ୍ରଶିକ୍ଷଣ ପାଇଥିଲେ । ତାଙ୍କର ବାପା ଭାରତୀଯ ରେଳରେ ଜଣେ ଯନ୍ତ୍ରୀ ଥିଲେ ଓ ଯେତେବେଳେ ତାଙ୍କର ଚାକିରୀ ତାଙ୍କ ପରିବାରକୁ ଲଣ୍ଡନ୍ ନେଇଗଲା, ଚିତ୍ରା ଶାସ୍ତ୍ରୀୟ ବାଲେଟ୍ ଶିଖିବାକୁ ଲାଗିଲେ । ପରେ କୋଲ୍‌କାତାରେ ସେ [[ମନିପୁରୀ ନୃତ୍ୟ‌ମଣିପୁରୀ] ଓ କଥକ ନୃତ୍ୟ ଶିଖିଥିଲେ । ୧୦ ବର୍ଷ ବୟସରେ ସେ, ଥିରୁବିଦାଇମାରୁଦୁରର ଅନ୍ୟତମ ଦକ୍ଷ ଦେବଦାସୀଟି ଏ ରାଜଲକ୍ଷ୍ମୀ‌ଙ୍କ ସଂସ୍ପର୍ଶରେ ଆସିଥିଲେ, ଯିଏ କୋଲ୍‌କାତାରେ ଅବସ୍ଥାନ କରୁଥିଲେ । ତାଙ୍କର ଆରନ୍ଜେତ୍ରମ- ତାଙ୍କର ପ୍ରଥମ ମନ୍ଚ ପ୍ରଦର୍ଶନ ୧୦ ମାସ ଭିତରେ ହୋଇଥିଲା, ଯାହା ବ‌ହୁତ ସ୍ୱଳ୍ପ ସମୟ ଥିଲା ଏବଂ ସେ ପ୍ରାୟ ଏକ ଦଶନ୍ଧୀ ଧରି ରାଜଲକ୍ଷ୍ମୀଙ୍କଠାରୁ ପ୍ରଶିକ୍ଷଣ ନେଉଥିଲେ । ତେର ବର୍ଷ ବୟସରେ, ବିଶ୍ୱେଶ୍ୱରନ୍ ସେଣ୍ଟ୍ ତ୍ୟାଗରାଜଙ୍କ ଜୀବନୀକୁ ବର୍ଣ୍ଣମ ଆକାରରେ ନିର୍ଦ୍ଦେଶନା ଦେଇଥିଲେ । ସେ ବିଦ୍ୟାଳୟ ଶିକ୍ଷା ସାରିବା ପରେ, ନୃତ୍ୟରେ ପ୍ରଶିକ୍ଷଣ ପାଇଁ, ଚେନ୍ନାଇ  (ସେତେବେଳର ମାଡ୍ରାସ୍) ଯିବାକୁ ଚାହୁଁଥିଲେ, ମାତ୍ର ତାଙ୍କର ବାପା, ମା ' ବିଶ୍ୱ୍ୱବିଦ୍ୟାଳୟ ଡିଗ୍ରୀ ହାସଲ ପାଇଁ ପ୍ରବର୍ତ୍ତାଇ ଥିଲେ । ସେ କୋଲ୍‌କାତା ବିଶ୍ୱବିଦ୍ୟାଳୟରୁ ଇଂରାଜୀରେ ସ୍ନାତକ ଲାଭ କରିବା ସ‌ହ ନିଜେ ସମୟ ଦେଇ ନୃତ୍ୟ ବିଷୟ ଓ ନୃତ୍ୟ ଇତିହାସ ପଢ଼ିଥିଲେ । ୧୯୭୦ ମସିହାରେ, ସେ ଏକ ସମୟରେ ମାନବ ସଂସାଧନ ମନ୍ତ୍ରାଳୟରୁ ଭାରତ ନାଟ୍ୟମରେ ଅଧିକ ପଢ଼ିବା ପାଇଁ ବୃତ୍ତି ପାଇଥିଲେ, ଯେଉଁ ସମୟରେ ଏକ ବର୍ଷରେ ଦେଶବ୍ୟାପୀ କେବଳ ଦୁଇଟି ବୃତ୍ତି ଦିଆ ଯାଉଥିଲା, ଯାହା ବର୍ତ୍ତମାନ ୨୫ । ସେ ତାଙ୍କର ଚାରି ବର୍ଷ ବୃତ୍ତି ସମୟ ଭାଜୁଭୁର ରମୟା ପିଲ୍ଲାଇଙ୍କ ଅଧୀନରେ ଚାନ୍ନାଇରେ ପାଠ ପଢ଼ିଥିଲେ । ତିନି ମାସ ଭିତରେ ଭାଜୁଭୁର ନିଜ ନିର୍ଦ୍ଦେଶନାର ଏକ ଏକାଙ୍କିରେ ବିଶ୍ୱେଶ୍ରନ୍‌ଙ୍କୁ ଚୟନ କରିଥିଲେ । ସନ୍ଗୀତକାର ପି ସାମ୍ବାମୂର୍ତ୍ତୀ, କଳା ଐତିହାସିକ କପିଳା ବାତ୍ସ୍ଚାୟନ ଓ ନୃତ୍ୟ ସମାଲୋଚକ ସୁନୀଲ କୋଠାରୀ ସମସ୍ତେ ତାଙ୍କ ନୃତ୍ୟକୁ ଆଦର କରିଥିଲେ । ଶିକ୍ଷା ପ୍ରଦାନ ଷୋହଳ ବର୍ଷ ବୟସରେ କୋଲ୍‌କାତାରେ ବିଶ୍ୱେଶ୍ୱରନ୍ ନୃତ୍ୟ ଶିଖାଇବା ଆରମ୍ଭ କରିଥିଲେ ଓ ୧୯୭୫ରେ ଚେନ୍ନାଇଠାରେ ଦି ଚିଦାମ୍ବରମ୍ ଏକାଡେମୀ ଅଫ୍ ପର୍‌ଫର୍ମିଂ ଆର୍ଟ୍‌ସ୍  (ସି ଏ ପି ଏ) ପ୍ରତିଷ୍ଠା କରିଥିଲେ  । ବର୍ତ୍ତମାନ ବିଶ୍ୱବ୍ୟାପୀ ଏହାର ଅନୁଷ୍ଠାନ ଅଛି, ଯାହା ପୁରାତନ ଛାତ୍ରୀ, ଛାତ୍ରଙ୍କଦ୍ୱାରା ପରିଚାଳିତ । ଏଠାରେ ସ୍ନାତକ ଶିକ୍ଷା ପାଇଥିବା ପିଲାମାନେ ଜାତୀୟ ଓ ଆନ୍ତର୍ଜାତୀୟ ବୃତ୍ତି ପାଇଥାନ୍ତି । ବିଶ୍ୱେଶ୍ୱରନ୍ ମଧ୍ଧ୍ୟ ବିକଳାନ୍ଗ ପିଲାଙ୍କ ପାଇଁ ଉଦ୍ଦିଷ୍ଟ ଏକ ନୃତ୍ୟ ଓ ଗୀତ ଅନୁଷ୍ଠାନ ରସ ପାଇଁ ପୁନ୍ଜି ଏକତ୍ର କରୁଛନ୍ତି ।
ନେତ୍ରାନନ୍ଦ ମଲ୍ଲିକ  (ଜନ୍ମ: ୨୧ ଅପ୍ରେଲ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବଂ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୮୦, ୧୯୮୫, ୧୯୯୫ ଓ ୨୦୦୪ ମସିହାରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ, ୧୧ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୧୯୮୯ ମସିହାରୁ ୧୯୯୦ ମସିହା ଯାଏଁ ଏବଂ ୧୯୯୫ ମସିହାରୁ ୨୦୦୦ ମସିହାଯାଏଁ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଜନ୍ମ, ଶିକ୍ଷା ଓ ପରିବାର ନେତ୍ରାନନ୍ଦ ମଲ୍ଲିକ ୧୯୪୯ ମସିହାର ଅପ୍ରେଲ ମାସ ୨୧ ତାରିଖରେ ଭଦ୍ରକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ବନମାଳୀ ମଲ୍ଲିକ । ନେତ୍ରାନନ୍ଦଙ୍କର ଶିକ୍ଷାଗତ ଯୋଗ୍ୟତା ହେଉଛି କଳାରେ ସ୍ନାତକ । ସେ ବସନ୍ତ ମଞ୍ଜରୀ ମଲ୍ଲିକଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ୩ ଜଣ ପୁଅ ଏବଂ ୩ ଜଣ ଝିଅ ଅଛନ୍ତି । ରାଜନୈତିକ ଜୀବନ ନେତ୍ରାନନ୍ଦ ମଲ୍ଲିକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ ଏବଂ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୮୦, ୧୯୮୫, ୧୯୯୫ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ, ୧୧ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ନେତ୍ରାନନ୍ଦ ୧୯୮୯ ମସିହାରେ ପ୍ରଥମ ଥର ପାଇଁ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୭ ଡିସେମ୍ବର ୧୯୮୯ରୁ ୩ ମାର୍ଚ୍ଚ ୧୯୯୦ ଯାଏଁ ସେ ଜଙ୍ଗଲ ଓ ପରିବେଶ ବିଭାଗ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ପରେ ୨୧ ମାର୍ଚ୍ଚ ୧୯୯୫ରୁ ୨୪ ଅଗଷ୍ଟ ୧୯୯୮ ଯାଏଁ ସୂଚନା ଓ ଲୋକ ସମ୍ପର୍କ ମନ୍ତ୍ରୀ ଭାବରେ, ୨୪ ଅଗଷ୍ଟ ୧୯୯୮ରୁ ୬ ଡିସେମ୍ବର ୧୯୯୯ ଯାଏଁ ରାଜ୍ୟ ପର୍ଯ୍ୟଟନ ଓ ସଂସ୍କୃତି ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାରେ ହୋଇଥିବା ସାଧାରଣ ନିର୍ବାଚନରେ ନେତ୍ରାନନ୍ଦ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ୧୪ଶ ଓଡ଼ିଶା ବିଧାନ ସଭା ପାଇଁ ନିର୍ବାଚନ ଲଢ଼ିଥିଲେ, ମାତ୍ର ଏହି ବିଧାନ ସଭାରେ ସେ ସମୁଦାୟ ୨୯,୮୪୪ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହିଥିଲେ ।
ଜୀବାଣୁ ଶ୍ୱାସନଳୀ ପ୍ରଦାହ ରୋଗରେ ଜୀବାଣୁ ସଂକ୍ରମଣ ଯୋଗୁ ପ୍ରଦାହ ହୁଏ । ଏହାର ଲକ୍ଷଣ ମଧ୍ୟରେ ଶ୍ୱାସକ୍ରିୟା ସମୟରେ ଘଡ଼ ଘଡ଼ ଶବ୍ଦ, ଜ୍ୱର, ଖଙ୍କାର ମିଶ୍ରିତ କାଶ ଏବଂ ଯନ୍ତ୍ରଣା ହୋଇପାରେ । ରୋଗ ଜଟିଳ ହେଲେ ବାୟୁପଥରେ ଅବରୋଧ କିମ୍ବା ଟ୍ରାକିଆଲ୍ ଷ୍ଟେନୋସିସ୍ ବା ଶ୍ୱାସନଳୀ ସଙ୍କୋଚନ ହୋଇପାରେ । ଏହା କ୍ରୁପ୍ କିମ୍ବା ଅନ୍ୟାନ୍ୟ ଭୂତାଣୁ ଜନିତ ଶ୍ୱାସକ୍ରିୟା ସଂକ୍ରମଣ ପରେ ହୋଇପାରେ । ଅନ୍ୟାନ୍ୟ ବିପଦ କାରଣଗୁଡ଼ିକ ମଧ୍ୟରେ ଏଣ୍ଡୋଟ୍ରାକିଆଲ୍ ଇଣ୍ଟ୍ୟୁବେସନ୍, ଟ୍ରାକିଓଷ୍ଟୋମି ଏବଂ ଖରାପ ପ୍ରତିରକ୍ଷା କାର୍ଯ୍ୟ ଯୋଗୁ ହୋଇପାରେ । ସାଧାରଣତଃ ଜଡ଼ିତ ଜୀବାଣୁ ମଧ୍ୟରେ ଷ୍ଟାଫିଲୋକୋକସ୍ ଅରିଅସ୍ ଏବଂ ଷ୍ଟ୍ରେପଟୋକୋକାଇ ଅନ୍ତର୍ଭୁକ୍ତ। ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ବ୍ରୋଙ୍କୋସ୍କୋପି କିମ୍ବା ଏକ୍ସ-ରେଦ୍ୱାରା ଏହା ନିଶ୍ଚିତ ହୋଇପାରେ। ଚିକିତ୍ସାରେ ଆଣ୍ଟିବାୟୋଟିକ୍ ଏବଂ ବେଳେବେଳେ ଏଣ୍ଡୋଟ୍ରା କିଆଲ ଇଣ୍ଟ୍ୟୁବେସନ୍ କରାଯାଏ । ଆଣ୍ଟିବାୟୋଟିକ୍ ମଧ୍ୟରେ ସେଫ୍ଟ୍ରିଆକ୍ସନ୍ ସ‌ହିତ ଭାନକୋମାଇସିନ୍ କିମ୍ବା ଆମୋକ୍ସିସିଲିନ୍/କ୍ଲାଭୁଲାନେଟ୍ ଦିଆଯାଇ ପାରେ । ପ୍ରଶ୍ୱାସପ୍ରାପ୍ତ ଏପିନେଫ୍ରିନ୍ ଉପଯୋଗୀ ନୁହେଁ । ଚିକିତ୍ସା ସହିତ ଫଳାଫଳ ସାଧାରଣତଃ ଭଲ ହୋଇଥିଲେ ମଧ୍ୟ ଲୋକମାନେ ଏହାର ପରିଣାମ ସ୍ୱରୂପ ମରିପାରନ୍ତି । ଜୀବାଣୁ ଶ୍ୱାସନଳୀ ପ୍ରଦାହ ଏକ ବିରଳ ରୋଗ, ପ୍ରତିବର୍ଷ ପ୍ରାୟ ୧ରୁ ୧୦ ପିଲାଙ୍କୁ ପ୍ରଭାବିତ କରିଥାଏ। ଏହା ସାଧାରଣତ ୩ରୁ ୮ବର୍ଷ ବୟସର ଛୋଟ ପିଲାମାନଙ୍କୁ ପ୍ରଭାବିତ କରିଥାଏ । ପୁରୁଷମାନେ ମହିଳାଙ୍କ ଅପେକ୍ଷା ଅଧିକ ପ୍ରଭାବିତ ହୋଇପାରନ୍ତି। ଏହା ସାଧାରଣତ ଶୀତ ଶେଷରେ ଦେଖାଯାଏ । ପ୍ରଥମେ ୧୯୨୦ ଦଶକରେ ଏହି ଅବସ୍ଥା ବର୍ଣ୍ଣନା କରାଯାଇଥିଲା।
ରାମସେ ହଣ୍ଟ ସିଣ୍ଡ୍ରୋମ ପ୍ରକାର ୨, ଯାହାକୁ ହର୍ପେସ ଜୋଷ୍ଟର ଓଟିକସ ମଧ୍ୟ କୁହାଯାଏ, ସାଧାରଣତଃ ମୁଖର ଗୋଟିଏ ପାର୍ଶ୍ୱରେ ପକ୍ଷାଘାତ, କାନ ଯନ୍ତ୍ରଣା ଏବଂ ବାହ୍ୟ କାନ କେନାଲ ନିକଟରେ ଛୋଟ ଫୁଲା ସହିତ ଉପସ୍ଥାପିତ ହୁଏ । କେତେକ କ୍ଷେତ୍ରରେରେ ପାଟିରେ ଫୋଟକା ଥାଇପାରେ ବା ନଥାଇପାରେ । ଏହି ଲକ୍ଷଣ ପୂର୍ବରୁ ଥକାପଣ ଏବଂ ଜ୍ୱର ହୋଇପାରେ । ଅନ୍ୟ ଲକ୍ଷଣଗୁଡ଼ିକରେ ଶୁଖିଲା ଆଖି, ସ୍ୱାଦର ପରିବର୍ତ୍ତନ, କଥା କହିବାରେ ଅସୁବିଧା, ବିଶ୍ୱ ଘୂର୍ଣ୍ଣନ କିମ୍ବା ଶ୍ରବଣହାନୀ ହୋଇପାରେ । ଏହା ଜେନିକ୍ୟୁଲେଟ୍ ଗ୍ୟାଙ୍ଗଲିଅନରେ ଭାରିସେଲା ଜୋଷ୍ଟର ଜୀବାଣୁ  ହାଡ଼ଫୁଟିର ପୁନଃ ସକ୍ରିୟତା ହେବା କାରଣରୁ ହୋଇଥାଏ । ଟ୍ରିଗରଗୁଡ଼ିକରେ ଶାରୀରିକ ଚାପ କିମ୍ବା ଏକ ଇମ୍ୟୁନୋକୋପ୍ରୋମାଇଜଡ୍ ଅବସ୍ଥା ଯୋଗୁ ଟ୍ରଗର ହୋଇପାରେ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ ଯଦିଓ ଫୁଲା ପରୀକ୍ଷା କରିବା ସହାୟକ ହୋଇପାରେ । ଏହା ଏକ ପ୍ରକାର ହର୍ପିସ ଜୋଷ୍ଟର ରୋଗ । ଚିକିତ୍ସାରେ ସାଧାରଣତ ଭାଲାସାଇକ୍ଲୋଭିର ଏବଂ ପ୍ରେଡନିସୋନ ଦିଆଯାଏ । ଆଖିକୁ ଶୁଖିବାରୁ ରକ୍ଷା କରିବା ପାଇଁ ଦିନରେ ଚକ୍ଷୁ ଲୁବ୍ରିକାଣ୍ଟ ବ୍ୟବହାର କରିବା ଏବଂ ରାତିରେ ଫିତା ଦେଇ ଆଖି ବନ୍ଦ କରିବାକୁ ହୁଏ । ଜୋଷ୍ଟର ଟିକା ଦେଲେ ଏହି ଅବସ୍ଥାକୁ ରୋକିବାରେ ସାହାଯ୍ୟ କରିପାରେ । ପ୍ରାୟ ୭୦% ଲୋକଙ୍କର ସାଧାରଣତଃ ମୁଖର କାର୍ଯ୍ୟ ପୁନର୍ବାର ଫେରିଆସେ, ଯଦିଓ ପୁନରୁଦ୍ଧାର ପାଇଁ ମାସାଧିକ ସମୟ ଲାଗିପାରେ । ଅନ୍ୟାନ୍ୟ ଜଟିଳତାରେ ପୋଷ୍ଟ‌ହର୍ପେଟିକ ନିଉରାଲଜିଆ ହୋଇପାରେ । ରାମସେ ହଣ୍ଟ ସିଣ୍ଡ୍ରୋମ ପ୍ରକାର ୨ ରୋଗ ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୫ଜଣଙ୍କୁ ପ୍ରଭାବିତ କରିଥାଏ । ଏହା ୭୦ ଏବଂ ୮୦ ଦଶକର ବୟସରେ ସାଧାରଣତଃ ଦେଖାଯାଏ, ଯଦିଓ ଯେ କୌଣସି ବୟସରେ ପ୍ରଭାବିତ ହୋଇପାରେ । ଏହି ଅବସ୍ଥା ପ୍ରଥମେ ୧୯୦୭ ମସିହାରେ ଜେମ୍ସ ରାମସେ ହଣ୍ଟଙ୍କଦ୍ୱାରା ବର୍ଣ୍ଣନା କରାଯାଇଥିଲା, ଯାହାଙ୍କର ନାମ ଅନୁସାରେ ଏହି ରୋଗର ନାମକରଣ କରାଯାଇଥିଲା।
ଓମେପ୍ରାଜୋଲ, ବିକ୍ରୟ ନାମ ପ୍ରିଲୋସେକ ଓ ଲୋସେକ ଇତ୍ୟାଦି, ଏକ ଔଷଧ ଯାହା ପାକସ୍ଥଳୀରେ ପ୍ରସ୍ତୁତ ହେଉଥିବା ପାକସ୍ଥଳୀ ଅମ୍ଳ କମେଇଦିଏ । ଏହା ପାକସ୍ଥଳୀ ଘାଆ ରୋଗ  , ଗ୍ୟାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ଓ ଜଲିଞ୍ଜର ଏଲିସନ ସିଣ୍ଡ୍ରୋମ ରୋଗ ଚିକିତ୍ସାରେ ବ୍ୟବ‌ହାର କରାଯାଏ । ଏହା ଉପର ଖାଦ୍ୟନଳୀ ରକ୍ତସ୍ରାବର ପ୍ରତିଷେଧ ଭାବରେ ବ୍ୟବ‌ହାର କରାଯାଏ । ଏହା ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ବାନ୍ତି, ମୁଣ୍ଡବଥା ଓ ଅଧିକ ଅନ୍ତନଳୀ ବାୟୁ ଦେଖାଯାଏ । ପାର୍ଶ୍ୱ ପ୍ରତିକ୍ରିୟା ସାଙ୍ଘାତିକ ହେଲେ ନିମୋନିଆ ଓ ପାକସ୍ଥଳୀ କର୍କଟ ଲକ୍ଷଣ ଲୁଚିଯିବା ସଙ୍କଟ, କ୍ଲସ୍ଟ୍ରିଡିଅମ ଡିଫିସିଲ କୋଲାଇଟିସ ରୋଗ ସଙ୍କଟ ହୋଇପାରେ । ଗର୍ଭାବସ୍ଥାରେ ଏହାର ବିପଦ ବିଷୟ ସ୍ପଷ୍ଟ ନୁହେଁ । ଓମେପ୍ରାଜୋଲ ଏକ ପ୍ରୋଟୋନ ପମ୍ପ ଇନହିବିଟର ଔଷଧ ଯାହା ପାକସ୍ଥଳୀରୁ ଅମ୍ଲ କ୍ଷରଣ କମେଇଦିଏ । ସନ ୧୯୭୯ରେ ଓମେପ୍ରାଜୋଲ ଆବିଷ୍କୃତ ହୋଇଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ଏକ ଡୋଜ ପିଛା ହୋଲସେଲ ମୂଲ୍ୟ ୦.୦୧ରୁ ୦.୦୭ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ପିଲ ପିଛା ପ୍ରାୟ ୧ ଡଲାର ଖର୍ଚ୍ଚ ହୁଏ ।
ଚିତ୍ରା ଭରୁଚା  (ଜନ୍ମ ୬ ଅପ୍ରେଲ୍ ୧୯୪୫) ଜଣେ ପୂର୍ବତ୍ତନ ହେମାଟୋଲୋଜିସ୍ଟ୍ ଓ ବିବିସିର ପୂର୍ବତ୍ତନ ଉପ ଚେୟାରପର୍ସନ  ।ବିବିସିର ମୁଖ୍ୟ ହେବାରେ ସେ ପ୍ରଥମ ମହିଳା ଓ ପ୍ରଥମ ଦକ୍ଷିଣ ଏସୀୟ । ମଦୁରାଇ ଜନ୍ମିତ ଏହି ଭାରତୀୟ ୧୯୭୨ରୁ ଯୁକ୍ତରାଜ୍ୟରେ ରହି ଆସୁଛନ୍ତି ।
ସୁଦର୍ଶନ ଆଚାର୍ଯ୍ୟ (୨୮ ଜାନୁଆରୀ ୧୯୩୯ - ୧ ଡିସେମ୍ବର ୨୦୨୨), କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପ୍ରାପ୍ତ ଜଣେ ଓଡ଼ିଆ ସାହିତ୍ୟିକ ଥିଲେ । ଓଡ଼ିଆ ସାହିତ୍ୟରେ ଜଣେ ସମାଲୋଚକ, ଅନୁବାଦକ ଏବଂ ସମ୍ପାଦକ ଭାବରେ ତାଙ୍କର ଯୋଗଦାନ ରହିଛି । ତାଙ୍କର ଏଯାବତ ୨୭ଟି ପୁସ୍ତକ ପ୍ରକାଶ ପାଇସାରିଛି । ସୁଦର୍ଶନ ୧୯୩୯ ମସିହାରେ ଗଞ୍ଜାମ ଜିଲ୍ଲାର ଜରଡ଼ା ନିକଟସ୍ଥ ସୁବର୍ଣ୍ଣପୁର ଗ୍ରାମରେ ଜନ୍ମ ଗ୍ରହଣ କରିଥିଲେ । ୧୯୬୮ ମସିହାରୁ ସେ ସାହିତ୍ୟ ସମାଲୋଚନା ଦିଗରେ କାର୍ଯ୍ୟ କରୁଛନ୍ତି । ସେ ବ୍ରହ୍ମପୁର ବିଶ୍ୱବିଦ୍ୟାଳୟର ଓଡ଼ିଆ ଭାଷା ଓ ସାହିତ୍ୟ ବିଭାଗର ମୁଖ୍ୟ ଭାବରେ ସେବା ନିବୃତ ହୋଇ ସାରିଛନ୍ତି ।
ବେଥାନେଚୋଲ, ବେପାର ନାମ ୟୁରେକୋଲିନ, ଏକ ଔଷଧ ଯାହା ମୂତ୍ର ଅବରୋଧ ଏବଂ ବୁକୁଜ୍ୱାଳା ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ମୂତ୍ରାଶୟର ସଂକୋଚନ ଅଭାବ ହେତୁ ହେଉଥିବା ମୂତ୍ର ଅବରୋଧ ପାଇଁ ବ୍ୟବହୃତ ହୁଏ । ଖାଦ୍ୟର ଅଧ ଘଣ୍ଟା ପୂର୍ବରୁ, ପ୍ରତିଦିନ ୩-୪ ଥର ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଫ୍ଲାଶ୍ ବା ଲାଲ ପଡ଼ିବା, ଝାଳ ବୋହିବା, ବାନ୍ତି, ଏବଂ ତରଳ ଝାଡ଼ା ହୋଇପାରେ । ଧୀର ହୃଦସ୍ପନ୍ଦନ, ଅପସ୍ମାର, ପେଟ ଅଲସର୍, ଅନ୍ତନଳୀରେ ଅବରୋଧ, ପାର୍କିନସୋନିଜ୍ମ, ନିକଟ ଅତୀତରେ ହୃଦଘାତ, ସିଓପିଡି କିମ୍ବା ଅତ୍ୟଧିକ ଥାଇରଏଡ୍ ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ  ଗର୍ଭାବସ୍ଥାରେ ଏହାର ପ୍ରଭାବ ଜଣା ନାହିଁ  ଏହା ଏକ ପାରାସିମ୍ପାଥୋମାଇମେଟିକ୍ ଔଷଧ ଯାହା ନିକୋଟିନିକ୍ ରିସେପ୍ଟର ଉପରେ କୌଣସି ପ୍ରଭାବ ନ ପକେଇ ସିଧାସଳଖ ମସ୍କାରିନିକ୍ ରିସେପ୍ଟରଗୁଡ଼ିକୁ ପ୍ରଭାବିତ କରିଥାଏ । ୧୯୪୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ବେଥାନେଚୋଲ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ଏକ ମାସ ଔଷଧର ମୂଲ୍ୟ ୩୦ ପାଉଣ୍ଡ । ଯୁକ୍ତରାଷ୍ତରେ ଏହାର ମୂଲ୍ୟ ୨୫ ଡଲାର । ଏହା ପ୍ରାୟ ବ୍ୟବହୃତ ହୁଏ ନାହିଁ, ଏବଂ ଯୁକ୍ତରାଜ୍ୟରେ କମ୍ ଉପଯୁକ୍ତ ବୋଲି ଧରାଯାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୫ ଅକ୍ଟୋବର ବର୍ଷର ୨୯୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୯୯ତମ  । ବର୍ଷ ଶେଷ ହେବା ପାଇଁ ଆଉ ୬୭ ଦିନ ବାକି ଅଛି ।
ପର୍ଶୁରାମ ପଣ୍ଡା  (୧୬ ଜୁନ ୧୯୩୪ - ୫ ଜାନୁଆରୀ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ପର୍ଶୁରାମ ପଣ୍ଡା ୧୯୩୪ ମସିହାର ଜୁନ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋପବନ୍ଧୁ ପଣ୍ଡା ଓ ପତ୍ନୀଙ୍କ ନାମ ପଦ୍ମାବତୀ ପଣ୍ଡା । ରାଜନୈତିକ ଜୀବନ ପର୍ଶୁରାମ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ପର୍ଶୁରାମ ୧୯୭୭ ମସିହାରେ ରାଜନୀତିରେ ଯୋଗ ଦେଇଥିଲେ ଏବଂ ସେ ଚିକଳଖଣ୍ଡିର ସରପଞ୍ଚ ଭାବରେ ପ୍ରଥମ ନିର୍ବାଚନ ଜିତିଥିଲେ । ମୃତ୍ୟୁ ପର୍ଶୁରାମ ୨୦୧୯ ମସିହାର ଜାନୁଆରୀ ୫ ତାରିଖରେ ୮୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
କପିଳେଶ୍ୱର ମନ୍ଦିର ଭାରତୀୟ ରାଜ୍ୟ ବିହାରର ମଧୁବାଣୀ ଜିଲ୍ଲାର ରହିକା ଅଞ୍ଚଳରେ ରହିଛି । ଜଣେ କପିଲ ସନ୍ଥ ଏଠାରେ ଶିବ ଲିଙ୍ଗ ସ୍ଥାପନା କରିଥିଲେ । ଏହା ମଧୁବାଣୀ ଜିଲ୍ଲାର ଏକ ପ୍ରସିଦ୍ଧ ଶୈବମନ୍ଦିର। ସଂକ୍ଷିପ୍ତ ବିବରଣୀ ମୁଖ୍ୟ ଶିବମନ୍ଦିର ନିକଟରେ ଦେବୀ ପାର୍ବତୀଙ୍କ ମନ୍ଦିର ଏବଂ ହନୁମାନ ମନ୍ଦିର ରହିଛି । ଶ୍ରାବଣ ମାସରେ କପିଳେଶ୍ୱରଙ୍କ ଜଳାଭିଷେକ ନିମନ୍ତେ ବହୁସଂଖ୍ୟାରେ ଜନସମାଗମ ହୁଏ । କପିଳେଶ୍ୱର ମନ୍ଦିର ପ୍ରାଙ୍ଗଣ ବାହାରେ ଏକ ବଡ଼ ପୋଖରୀ ଅଛି, ଯାହାର ଜଳ ଶିବ ଆରାଧନା ପାଇଁ ବ୍ୟବହୃତ ହୁଏ । ବିଶ୍ୱାସ କରାଯାଏ ଯେ ଏହି ପୋଖରୀଟି ବରୁଣଦେବଙ୍କଦ୍ୱାରା ନିର୍ମିତ । ମନ୍ଦିର ଗର୍ଭଗୃହରେ ଅବସ୍ଥିତ ଶିବଲିଙ୍ଗ ମହୁରଙ୍ଗ ସଦୃଶ ଇଷତ ହଳଦିଆ-ନାରଙ୍ଗୀ ରଙ୍ଗର । ଶିବଲିଙ୍ଗକୁ ଧାରଣ କରିଥିବା ଯୋନିଟି ଅଷ୍ଟକୋଣୀ । ମନ୍ଦିରଟି ମଧ୍ୟ ପୂର୍ବେ ଅଷ୍ଟକୋଣୀ ଥିଲା, ମାତ୍ର ୧୯୪୩ରେ ହୋଇଥିବା ଭୂମିକମ୍ଫ ହେତୁ ଏହା କ୍ଷତିଗ୍ରସ୍ତ ହୋଇଥିଲା । ପରେ ଦବଙ୍ଗା ଅଞ୍ଚଳର ରାଜା ଏହାକୁ ପୁନର୍ନିର୍ମିତ କରାଇଥିଲେ ।
ଗୋଟେ ଶୁଆ ଗୋଟେ ଶାରୀ, ୨୦୧୬ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନିରଞ୍ଜନ ରଣା । ମୃତ୍ୟୁଞ୍ଜୟ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ମା ତାରିଣୀ ଫିଲ୍ମ ପ୍ରଡକ୍ସନ ବ୍ୟାନରରେ ଏହି ଚଳଚ୍ଚିତ୍ରଟି ନିର୍ମିତ ହୋଇଥିଲା । ଏହି ବ୍ୟାନନର ଷଷ୍ଠ ଚଳଚ୍ଚିତ୍ର ଥିଲା ଗୋଟେ ଶୁଆ ଗୋଟେ ଶାରୀ । ଏହି ଚଳଚ୍ଚିତ୍ରରର କାହାଣୀ ଲେଖିଥିଲେ ଗୀତାଞ୍ଜଳୀ ରଣା ଏବଂ ସଂଳାପ ଲେଖିଥିଲେ ନିର୍ମଳ ନାୟକ । ପ୍ରେମ ଆନନ୍ଦ ଏବଂ ରବିନାରାୟଣ ନନ୍ଦ ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଅରୁଣ ମନ୍ତ୍ରୀ ଚଳଚ୍ଚିତ୍ରର ଗୀତଗୁଡ଼ିକର ରଚନା କରିଥିଲେ । ଉଦିତ ନାରାୟଣ, ଇରା ମହାନ୍ତି, ହ୍ୟୁମାନ ସାଗର ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଅନୁଭବ ଏବଂ ନାୟିକା ବର୍ଷା ପ୍ରିୟଦର୍ଶିନୀ । ସଲିଲ ମିତ୍ର, ପ୍ରଜ୍ଞା ଖଟୁଆ ଆଦି ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ବର୍ଷା ପ୍ରିୟଦର୍ଶିନୀ ମୀନକେତନ ସଲିଲ ମିତ୍ର ପ୍ରଜ୍ଞା ଖଟୁଆ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ ଗୀତିକାର ଅରୁଣ ମନ୍ତ୍ରୀ, ବିଜୟ ମଲ୍ଲ, ସୁବ୍ରତ ସ୍ୱାଇଁ ଏବଂ ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ ଓ ରବିନାରାୟଣ ନନ୍ଦ । ଉଦିତ ନାରାୟଣ, ଇରା ମହାନ୍ତି, ହ୍ୟୁମାନ ସାଗର ଏବଂ କୁମାର ବାପି ପ୍ରମୁଖ କଣ୍ଠଶିଳ୍ପୀ ଗଣ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।
ଲଳିତା ପ୍ରସିଦା ଶ୍ରୀପଦା ଶ୍ରୀସାଇ  (ଇଂରାଜୀ: ) ଜଣେ ଭାରତୀୟ ସ୍କୁଲ ଛାତ୍ରୀ  । ସେ ଓଡ଼ିଶାର କୋରାପୁଟ ଜିଲ୍ଲାରେ ଥିବା ଦାମନଯୋଡ଼ି ଦିଲ୍ଲୀ ପବ୍ଲିକ ସ୍କୁଲର ଜଣେ ଛାତ୍ରୀ । ମକାରେ ତିଆରି ଏକ ନିଆରା ଜଳ ବିଶୋଧନ ପ୍ରକ୍ରିୟା ନିର୍ମାଣ କରି ୨୦୧୫ ମସିହାରେ ଗୁଗୁଲ ପରିଚାଳିତ  "ଗୁଗୁଲ ସାଇନ୍ସ ଫେଆର" ରେ ସାଇଣ୍ଟିଫିକ ଆମେରିକାନ ତରଫରୁ  "କମୁନିଟି ଇମ୍ପାକ୍ଟ ଆୱାର୍ଡ଼"  ପୁରସ୍କାରରେ ସମ୍ମାନୀତ ହୋଇଥିଲେ । ପ୍ରାରମ୍ଭିକ ଜୀବନ ଲଳିତା ମାତା କଲ୍ୟାଣୀ ଏସ ଓ ପିତା ସୁବ୍ରମଣ୍ୟ କେ ଏସଙ୍କ ଔରସ୍ୟରୁ ଆନ୍ଧ୍ର ପ୍ରଦେଶର ପାଲକୋଲଠାରେ ଜନ୍ମଗ୍ରହଣ କରିଥିଲେ । ପରେ ସେ ପରିବାର ସହ ଦାମନଯୋଡ଼ିରେ ଆସି ବସବାସ କରୁଥିଲେ । ଗବେଷଣା ଲଳିତାଙ୍କ ଗବେଷଣା ଫୋପଡ଼ା ଯାଉଥିବା ମକା ଭଳି ପ୍ରାକୃତିକ ଉପାଦାନ ବ୍ୟବହାର କରି ଜଳ ବିଶୋଧନ ଉପରେ । ସେ ଏଥି ପାଇଁ ଓଡ଼ିଶା, ପଶ୍ଚିମ ବଙ୍ଗଳା ଓ ନାଗାଲାଣ୍ଡର ଚାଷୀମାନଙ୍କ ସଙ୍ଗେ ମିଶି ମକାର ଜଳ ବିଶୋଧନ କ୍ଷମତା ଉପରେ ଗବେଷଣା କରିଥିଲେ । ସେ ଦାମନଯୋଡ଼ିର ସ୍ଥାନୀୟ ଚାଷୀମାନଙ୍କ ପାଖରୁ ଖିଆଯାଇଥିବା ମକାଖଣ୍ଡ ସଂଗ୍ରହ କରି ସେସବୁକୁ ସଫା କରି ଖରାରେ ଶୁଖାଇବା ପରେ ସେହି ମକାଖଣ୍ଡଗୁଡ଼ିକ ନିଜେ ତିଆରି କରିଥିବା ଏକ ବିଶୋଧନ ଯନ୍ତ୍ରରେ ଲଗାଉଥିଲେ । ପରେ ଏଥିରେ ଅନ୍ୟାନ୍ୟ ଉପକରଣ ଖଞ୍ଜି ଅଧିକ ଜଟିଳ ପଦ୍ଧତିରେ ଜଳ ବିଶୋଧନ କରିବା ଆରମ୍ଭ କଲେ । ତାଙ୍କର ଏହି ଗବେଷଣା ପ୍ରକଳ୍ପର ଗାଇଡ଼ ଥିଲେ ପଲ୍ଲବୀ ମହାପାତ୍ର । ମାନସମ୍ମାନ ତାଙ୍କ ମକାର ଜଳବିଶୋଧନ ଉପରେ ପର୍ଯ୍ୟବସିତ ଗବେଷଣା ପାଇଁ ତାଙ୍କୁ ଗୁଗୁଲଦ୍ୱାରା ପରିଚାଳିତ ୨୦୧୫ ସାଇଣ୍ଟିଫିକ ଆମେରିକାନର କମୁନିଟି ଇମ୍ପାକ୍ଟ ଆୱାର୍ଡ଼ରେ ସମ୍ମାନୀତ କରାଯାଇଥିଲା । ଏଥିରେ ତାଙ୍କୁ $୧୦୦୦୦  (ଆମେରିକୀୟ ଡଲାର) ସହିତ ସାଇଣ୍ଟିଫିକ ଆମେରିକାନର ବର୍ଷକ ପାଇଁ ସଭ୍ୟପଦ ମିଳିଥିଲା  ।
ଗ୍ରେଗୋରୀ ପାଞ୍ଜି ଅନୁସାରେ ୮ ଅଗଷ୍ଟ ବର୍ଷର ୨୨୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୨୧ତମ  । ବର୍ଷ ଶେଷ ହେବା ପାଇଁ ଆଉ ୧୪୫ ଦିନ ବାକି ଅଛି ।
ଗଗନଦୀପ କୌର  (ଜନ୍ମ -୧୯୯୪ ) ଜଣେ ଭାରତୀୟ ମହିଳା ଅର୍ଚର  । ସେ ଭାରତର ପଞ୍ଜାବ ରାଜ୍ୟରୁ ମହିଳା ଆର୍ଚରିରେ ଆନ୍ତର୍ଜାତିକ ପଦକ ଜିତିଥିବା ପ୍ରଥମ ମହିଳା ।ସେ ସାଥି ଅର୍ଚର ଝାନୁ ହାସଡା , ଭାଗ୍ୟବତୀ ଚାନୁଙ୍କ ସହ ମହିଳା ଦଳଗତ ପ୍ରତିଯୋଗିତାରେ ମାଲେସିଆ ମହିଳା ଦଳକୁ ପରାସ୍ତ କରିଥିଲେ । ତାଙ୍କୁ ଏଥିପାଇଁ ପଞ୍ଜାବ ବିଶ୍ୱବିଦ୍ୟାଳୟ ତରଫରୁ 2 ଲକ୍ଷ ଟଙ୍କାର ପୁରସ୍କାର ପ୍ରଦାନ କରାଯାଇଥିଲା । ସେ 2010 ମସିହା ଦିଲ୍ଲୀଠାରେ ହେଇଥିବା କମନୱେଲ୍‌ଥ ଗେମରେ ଭାରତ ପାଇଁ ଅର୍ଚେରୀରେ ପ୍ରତିଯୋଗିତା କରିଥିଲେ । ସେ ୨୦୧୧ ମସିହାରେ ଚୀନର ଶେଞ୍ଝେନଠାରେ ମଧ୍ୟ ପ୍ରତିଯୋଗିତାରେ ଭାଗନେଇଥିଲେ ।
ବୈଷ୍ଣବୀ ଗନାତ୍ରା ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ଦୂରଦର୍ଶନ ଓ ହିନ୍ଦୀ ୱେବ୍ ସିରିଜ୍ ଆଦିରେ କାମ କରନ୍ତି । ସେ ହାମାରି ୱାଲି ଗୁଡ୍ ନ୍ୟୁଜ୍, ରକ୍ଷାବନ୍ଧନ- ରସାଲ ଅପନେ ଭାଇ କି ଢାଲ, ୱୋ ତୋ ହୈ ଆଲବେଲା, ମୌକା-ଏ-ବାରଦାତ, ତେରୀ ମେରୀ ଡୋରିଆଁ ଏବଂ ନାଗିନ୍ ୬ ଭଳି ହିନ୍ଦୀ ଦୂରଦର୍ଶନ ଧାରାବାହିକରେ କାମ କରିବା ସହିତ ହିନ୍ଦୀ ୱେବ୍ ସିରିଜ୍ ଅଭୟର ୨ୟ ଭାଗରେ ଅଭିନୟ କରିଥିଲେ । ୨୦୨୨ ମସିହାରେ ସେ ଅକ୍କିନେନି ନାଗାର୍ଜୁନଙ୍କ ଅଭିନୀତ କଥାଚିତ୍ର ଦ ଘୋଷ୍ଟ ଜରିଆରେ ତେଲୁଗୁ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।
ଗୋବିନ୍ଦ ତ୍ରିପାଠୀ  (୧୩ ମଇ ୧୮୯୯ - ୦୯ ସେପ୍ଟେମ୍ବର ୧୯୬୨) ଜଣେ ଓଡ଼ିଆ ପ୍ରାବନ୍ଧିକ ଥିଲେ  । ଅନୁବାଦ, ନାଟକ ଓ ଉପନ୍ୟାସ ସାହିତ୍ୟରେ ମଧ୍ୟ ତାଙ୍କର ପ୍ରବେଶ ରହିଥିଲା । ଗୋବିନ୍ଦ ତ୍ରିପାଠୀ, ପୁରୀ ଜିଲ୍ଲାର ରାମଚନ୍ଦ୍ରପୁରଠାରେ ଜନ୍ମଗ୍ରହଣ କରିଥିଲେ । ଆଠଗଡ଼ରେ ତାଙ୍କର ଶିକ୍ଷାରମ୍ଭ ହୋଇଥିଲା । ପରବର୍ତ୍ତୀ ସମୟରେ ସେ ପାଟଣା ବିଶ୍ୱବିଦ୍ୟାଳୟରୁ ଇଂରାଜୀ ଭାଷା ଓ ସାହିତ୍ୟରେ ସ୍ନାତକୋତ୍ତର ଲାଭ କରିଥିଲେ ଓ ପ୍ରଥମ ଶ୍ରେଣୀରେ ପ୍ରଥମ ହୋଇଥିଲେ । ଜଣେ ପ୍ରଶାସନିକ ଅଧିକାରୀ ଭାବରେ ନିଜ ଚାକିରି ଜୀବନ ଆରମ୍ଭ କରି, ଗୋବିନ୍ଦ ତ୍ରିପାଠୀବିହାରର ହଜାରୀବାଗ, ଟାଟାନଗର, ଦରଭଙ୍ଗା ଆଦି ସ୍ଥାନରେ କାର୍ଯ୍ୟ କରିଥିଲେ । ପ୍ରାୟ ୪ ଦଶନ୍ଧି ଗୋବିନ୍ଦ ତ୍ରିପାଠୀ ଧରି ନିଜ ଲେଖନି ଚାଳନା କରିଥିଲେ । ବ୍ୟଙ୍ଗାତ୍ମକ ତଥା ସମାଲୋଚନାମୂଳକ ପ୍ରବନ୍ଧ ଲେଖା ତାଙ୍କର ବିଶେଷତ୍ୱ ଥିଲା । ତାଙ୍କୁ ଓଡ଼ିଶାର ଆଦ୍ୟ ପ୍ରାବନ୍ଧିକମାନଙ୍କ ମଧ୍ୟରେ ଅନ୍ତର୍ଭୁକ୍ତ କରାଯାଏ । ସଙ୍ଗୀତ ପ୍ରତି ତାଙ୍କର ଆକର୍ଷଣ ରହିଥିଲା । ହାରମୋନିଅମ ବଜାଇବାରେ ସେ ଧୂରୀଣ ଥିଲେ । ଓଡ଼ିଶୀ ଛାନ୍ଦ, ଚମ୍ପୁ ଆଦି ସେ ଗାୟନ କରିପାରୁଥିଲେ । ରଚନାବଳୀ ପ୍ରବନ୍ଧ ପ୍ରଥମ ପ୍ରବନ୍ଧ  "ସ୍ବର୍ଣ୍ଣ ଓ ରୌପ୍ୟ ମୁଦ୍ରା"  ସହକାରରେ ପ୍ରକାଶିତ ବଟୁଆ ଆକାଶ କଇଁଆ ଆରସିକ କଖାରୁ ଫୁଲ ଛେନାଗୁଡ଼ ବୋମା ଆମ୍ବ କଦଳୀ ଆମ ଗୋସେଇଁ ଦାଢ଼ି ଧରମ ଧରମ ଅନୁବାଦ ସେ  "ସେରଭାନ୍ତେ" ଙ୍କ ଲିଖିତ  '  "ର ଓଡ଼ିଆରେ ରୂପାନ୍ତର କରିଥିଲେ । ୧୯୬୨ମସିହା ସେପ୍ଟେମ୍ବର ୯ ତାରିଖରେ ଗୋବିନ୍ଦ ତ୍ରିପାଠୀଙ୍କ ପରୋଲୋକ ଘଟିଥିଲା ।
ଜଳପୁଟ ବନ୍ଧ, ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶର ବିଶାଖାପାଟଣା ଜିଲ୍ଲାରେ ଓଡ଼ିଶାର ସୀମାକୁ ଲାଗିରହିଥିବା ଏକ ଜଳବିଦ୍ୟୁତ ପ୍ରକଳ୍ପ । ଏହା ଗୋଦାବରୀ ନଦୀର ଏକ ସଖା ନଦୀ ମାଛକୁଣ୍ଡ ଉପରେ ନିର୍ମିତ । ୪୮ କିଲୋମିଟର ଯାଏ ଏହି ନଦୀ ସର୍ପିଳ ଗତିପଥରେ ପଡୱା ଉପତ୍ୟକାରେ ପ୍ରବାହିତ ହେଲା ପରେ ଜୟପୁର ସହରର ଦକ୍ଷିଣରେ ୪୮ କିଲୋମିଟର ଦୂରରେ ଏହା ପଶ୍ଚିମ ଦିଗକୁ ମୁହେଁଇ ଥାଏ । ଏହା ମାଳଭୂମି ଅଞ୍ଚଳ ଦେଇ ପ୍ରବାହିତ ହେଇ ଡୁଡୁମା ଜଳପ୍ରପାତ ଭାବରେ ତୀବ୍ର ଗତିରେ ନିଚ୍ଛ ଭୂମିକୁ ପ୍ରବାହିତ ହେଇଥାଏ । ଜଳପୁଟ ବନ୍ଧର ଜଳାଶୟରେ ୩୪.୨୭୩ ଟ୍ରିଲିଆନ ଘନ ଫୁଟ ଜଳ ଧାରଣ କ୍ଷ୍ୟମତା ରହିଥିବା ବେଳେ ୧୯୫୫ ମସିହାରେ ନିର୍ମିତ ମାଛକୁଣ୍ଡ ଜଳବିଦ୍ୟୁତ ପ୍ରକଳ୍ପକୁ ଜଳ ଯୋଗେଇ ଥାଏ । ଏହି ବନ୍ଧ ଓ ଜଳବିଦ୍ୟୁତ ପ୍ରକଳ୍ପ ଆନ୍ଧ୍ରପ୍ରଦେଶ ଓ ଓଡ଼ିଶାର ମିଳିତ ସହଯୋଗରେ ନିର୍ମିତ । ଜଳପୁଟ ଜଳାଶୟର ଜଳ ସ୍ତରରୁ ନିମ୍ମକୁ ୪୦୦ ମିଟର ଜଳ ଟନେଲ ସହାୟତାରେ ତଳକୁ ୧୫ କିଲୋମିଟର ଦୂରକୁ ନେଇ ନୂତନ ଜଳ ବିଦ୍ୟୁତ କେନ୍ଦ୍ର ନିର୍ମାଣ କରିବାର ଯୋଜନା ହେଇଛି । ଏଠାରେ ବାଲିମେଲା ପ୍ରକଳ୍ପର ବଳକା ପ୍ରବାହିତ ଜଳକୁ ନେଇ ଏକ ବୃହତ ପ୍ରକଳ୍ପର ପରିଯୋଜନା କରାଯାଇଛି । ଏହାର ନିର୍ମାଣ ହେଲେ ମଧ୍ୟ ବର୍ତ୍ତମାନ ରହିଥିବା ପ୍ରକଳ୍ପକୁ କୋଲାବ ନଦୀର ବଳକା ଜଳ ଆଣି କାର୍ଯ୍ୟକାରୀ ରହିବା । ପୁନଶ୍ଚ ଏହି ଜଳ ବିଦ୍ୟୁତ ପ୍ରକଳ୍ପରୁ ନିର୍ଗତ ଜଳଦ୍ୱାରା ବହୁ ଅଞ୍ଚଳ ଜଳସେଚନ ହେଇ ପାରିବ । ଉତ୍ପତ୍ତି 2008-01-12 .  ' '   ' '  .    ' '   ' '   ' '  . 100 . 55 , . ଜଳପୁଟ ଓଡ଼ିଶା ରାଜ୍ୟ ଓ ଆନ୍ଧ୍ରପ୍ରଦେଶ ରାଜ୍ୟର ସୀମାରେ ଥିବା ଏକ ଗ୍ରାମ । ଏକ ସେତୁ ଦୁଇ ରାଜ୍ୟର ସୀମାରେଖାକୁ ସୁଚେଇ ଥାଏ । ସେତୁର ଉଭୟ ପଟକୁ  ( ଆନ୍ଧ୍ରପ୍ରଦେଶ , ବିଶାଖାପାଟଣା ଜିଲ୍ଲା ) ଓ  ( ଓଡ଼ିଶା , କୋରାପୁଟ ଜିଲ୍ଲା ) କୁହାଯାଇଥାଏ  । ପ୍ରଥମେ ଜଳଭଣ୍ଡାରକୁ ତେଣ୍ଟାପୁଟ କୁହାଯାଉଥିଲା ଓ ଏହାର ଚତୁର୍ଦିଗରେ ଆଦିବାସୀ ଜନବହୁଳ ଗ୍ରାମ ସବୁ ରହିଛି । ଜଳପୁଟ , ମାଛକୁଣ୍ଡ ଓ ଅନୁକଡେଲ୍ଲୀ ଏହି ତିନିଟି ସ୍ଥାନକୁ ନେଇ ତ୍ରିଭୁଜାକାର ଅଞ୍ଚଳରେ ଜଳବିଦ୍ୟୁତ ପ୍ରକଳ୍ପ ରହିଛି ଓ ଏଠାରୁ ବିଜୁଳିଶକ୍ତି ନିକଟସ୍ଥବିଜଯୱାଦା , ବିଶାଖାପାଟଣା , କୋରାପୁଟ ଓ ଜୟପୁର ସହରକୁ ଯୋଗାଣ ହେଇଥାଏ । ଯୋଗାଯୋଗ ଜଳପୁଟ ଓଡ଼ିଶାର କୋରାପୁଟ ଓ ଅନ୍ୟ ସ୍ଥାନ ତଥା ଆନ୍ଧ୍ରପ୍ରଦେଶର ବିଶାଖାପାଟଣାଠାରୁ ରାସ୍ତାଦ୍ୱାରା ସଂଯୁକ୍ତ । ଏଠାରୁ ଆରାକୁ ଉପତ୍ୟକା ୬୦ କିଲୋମିଟର ଦୂରରେ ଅବସ୍ଥିତ । ଏହା ଏକ ରମଣୀୟ ସ୍ଥାନ ହେଇଥିବାରୁ ବହୁ ସଂଖ୍ୟାରେ ପର୍ଯ୍ୟଟକ ଆସିଥାନ୍ତି ।
ବୌଦ୍ଧ  (କ୍ରମିକ ସଂଖ୍ୟା: ୮୬) ବୌଦ୍ଧ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବୌଦ୍ଧଗଡ଼  (ବି), ହରଭଙ୍ଗା ଓ ବୌଦ୍ଧ ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଦୀପ କୁମାର ଅମାତ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁଶାନ୍ତ କୁମାର ପ୍ରଧାନଙ୍କଠାରୁ ୧୧୧୪୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଦୀପ କୁମାର ଅମାତ, ସ୍ୱାଧୀନ ପ୍ରାର୍ଥୀ ସୁଶାନ୍ତ କୁମାର ପ୍ରଧାନଙ୍କଠାରୁ ୨୮,୨୦୭ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଛାଞ୍ଚ: ଓଜୋନ୍  ( ୩) ଗୋଟିଏ ଅଜୈବ ପଦାର୍ଥ  । ଏହାକୁ ଟ୍ରାଇଓକ୍ସିଜେନ୍ ମଧ୍ୟ କୁହାଜାଏ । ଏହା ଗୋଟେଏ ହାଲୁକା ନୀଳ ରଙ୍ଗର ବାସ୍ପ, ଯାହାର ଏକ ସୁସ୍ପଷ୍ଟ ତୀବ୍ର ଗନ୍ଧ ଅଛି । ଅମ୍ଳଜାନର ଗୋଟିଏ ବହୁରୁପ ହୋଇଥିଲେ ମଧ୍ୟ, ଏହା ଅମ୍ଳଜାନଠାରୁ ବହୁତ କମ୍ ସ୍ଥିର ।
ବରଦା ପ୍ରସନ୍ନ କହଁର  (ମୃତ୍ୟୁ: ୫ ଜୁଲାଇ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବରଦା ପ୍ରସନ୍ନ କହଁରଙ୍କ ବାପାଙ୍କ ନାମ ଉତର ଜାନୀ ଓ ପତ୍ନୀଙ୍କ ନାମ ଗୌରୀ ଦେବୀ । ରାଜନୈତିକ ଜୀବନ ବରଦା ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବରଦା ୨୦୦୭ ମସିହାର ଜୁଲାଇ ୫ ତାରିଖରେ ମୃତ୍ୟୁବରଣ କରିଥିଲେ ।
ମହମ୍ମଦ ହନିଫ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଓଡ଼ିଶାରେ ହୋଇଥିବା ପ୍ରଥମ ବିଧାନ ସଭା ନିର୍ବାଚନରେ ସେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସ୍ୱାଧୀନତା ସଂଗ୍ରାମରେ ଯୋଗଦାନ ହନିଫ ଅବିଭକ୍ତ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ଜଣେ ସ୍ୱାଧୀନତା ସଂଗ୍ରାମୀ ଥିଲେ । ସେ ଅବକାରୀ ବିଭାଗରୁ ଚାକିରି ଛାଡ଼ି ଦେଶ ସେବାରେ ନିୟୋଜିତ ହୋଇଥିଲେ ଏବଂ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ । ୨୦୧୮ ମସିହାରେ ୧୮ଶ ଭଦ୍ରକ ପୁସ୍ତକ ମେଳାରେ ମହମ୍ମଦ ହନିଫଙ୍କର ୫୧ତମ ଶ୍ରାଦ୍ଧ ବାର୍ଷିକ ପାଳନ ହେବା ସହ ତାଙ୍କ ଜୀବନୀ ଉପରେ ରଚିତ ପୁସ୍ତକ ସଂଗ୍ରାମୀ ହନିଫ ଉନ୍ମୋଚିତ ହୋଇଥିଲା, ଯାହାର ରଚନା କରିଥିଲେ ଅଟକ ବିହାରୀ ନାୟକ । ରାଜନୈତିକ ଜୀବନ ମହମ୍ମଦ ହନିଫ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଓଡ଼ିଶାରେ ହୋଇଥିବା ପ୍ରଥମ ବିଧାନ ସଭା ନିର୍ବାଚନରେ ସେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୨ ମସିହାରୁ ୧୯୫୭ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ ବିଧାୟକ ଭାବରେ କାର୍ଯ୍ୟ କରିଥିଲେ । ୧ମ ଓଡ଼ିଶା ବିଧାନ ସଭାରେ ହନିଫ ବାଚସ୍ପତି ଭାବରେ କାର୍ଯ୍ୟ କରିଥିଲେ । ଏଥି ସହ ସେ ରାଜ୍ୟ ସଭାକୁ ମଧ୍ୟ ମନୋନୀତ ହୋଇଥିଲେ । ମୃତ୍ୟୁ ମହମ୍ମଦ ହନିଫ ୧୯୬୭ ମସିହାର ସେପ୍ଟେମ୍ବର ମାସ ୬ ତାରିଖରେ ମୃତ୍ୟୁବରଣ କରିଥିଲେ । ୪ ଡିସେମ୍ବର ୧୯୬୭ରେ ତାଙ୍କ ପାଇଁ ଓଡ଼ିଶା ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ଜାନକୀ ବଲ୍ଲଭ ମହାନ୍ତି ଜଣେ ଭାରତୀୟ-ଓଡ଼ିଆ ଗୀତିକାର ଓ ଲେଖକ । ସେ ଆକାଶବାଣୀ କଟକ କେନ୍ଦ୍ରର  "ଓମନିବସ ରୟାଲଟି କନଷ୍ଟ୍ରକ୍ଟ" ର ଆରମ୍ଭ ବେଳେ ପ୍ରଥମ ଅନୁବନ୍ଧିତ ଗୀତିକାର ଥିଲେ । ତାଙ୍କ ରଚିତ  "ସପନେ ସପନେ କିଏ ଗୋ"  ଥିଲା ଆକାଶବାଣୀର ପ୍ରଥମ ଅନୁବନ୍ଧିତ ଗୀତିକାରଙ୍କ ରଚନା । ତାଙ୍କର ଅନ୍ୟାନ୍ୟ ଜଣାଶୁଣା ଗୀତଗୁଡ଼ିକ ମଧ୍ୟରେ  "ବଗୁଲା ବଗୁଲି ଉଡ଼ିଗଲେ ଗଛ ଛାଡ଼ି" ,  "ଆମ କଣେଇ ଘରର କଣେଇ ଖେଳଲୋ, ମନେ କି ତୋର ନାହିଁ" ,  "ମନେ ନାଇଁକି, ସେଇ କୁହୁଡ଼ି ଘେରା କାକର ପାହାନ୍ତି" ,  "ଗହଳିଆ ଆମ୍ବତୋଟା ମୂଳେ"  ଆଦି ଅନ୍ୟତମ । ସେ ମୁଖ୍ୟତଃ ପଲ୍ଲୀ ଜୀବନ ଓ ତହିଁରେ ପ୍ରେମକୁ ଭିତ୍ତିକରି ଗୀତ ରଚନା କରିଥିଲେ । ସେ ୧୯୫୪ ମସିହାର ଓଡ଼ିଆ ଚଳଚ୍ଚିତ୍ର କେଦାର ଗୌରୀ ପାଇଁ ଦୁଇଟି ଗୀତ ରଚନା କରିଥିଲେ ଯାହା ଚଳଚ୍ଚିତ୍ର ସହ ତାଙ୍କର ଏକମାତ୍ର ସଂପୃକ୍ତି ଥିଲା । ଜୀବନୀ ପ୍ରାରମ୍ଭିକ ଜୀବନ ଜାନକୀ ବଲ୍ଲଭ ମହାନ୍ତି ଓଡ଼ିଶାର ଖୋର୍ଦ୍ଧା ଜିଲ୍ଲାରେ ଜନ୍ମନେଇଥିଲେ । ଗୀତିକାର ସେ ଆକାଶବାଣୀ କଟକ କେନ୍ଦ୍ରରେ  "ଓମନିବସ ରୟାଲଟି କନଷ୍ଟ୍ରକ୍ଟ"  ଆରମ୍ଭ ହେବା ପରେ ପ୍ରଥମ ଅନୁବନ୍ଧିତ ଗୀତିକାର ଭାବେ ଯୋଗ ଦେଇଥିଲେ । ତାଙ୍କ ରଚିତ  "ସପନେ ସପନେ କିଏ ଗୋ"  ଗୀତ ରାଧାବିନୋଦ ପଟ୍ଟନାୟକଙ୍କ ଗାୟନରେ ଆକାଶବାଣୀର ପ୍ରଥମ ଅନୁବନ୍ଧିତ ଗୀତିକାରଙ୍କ ରଚନା ଥିଲା । ସେ ନିଜ ରଚନାରେ ପଲ୍ଲୀସ୍ୱରକୁ ପ୍ରାଧାନ୍ୟ ଦେବା ସହିତ ଆଧୁନିକ ଗୀତରେ ନୂଆ ଶୈଳୀରେ ପଦ ସଂଯୋଜନା କରୁଥିଲେ ।
ନିର୍ଜଳା ଏକାଦଶୀ ବା ଭୀମସେନ ଏକାଦଶୀ, ଜ୍ୟୈଷ୍ଠ ମାସ ଶୁକ୍ଳପକ୍ଷ ଏକାଦଶୀ ଦିନ ପାଳନ କରାଯାଏ । ଅନ୍ୟ ଏକାଦଶୀରେ ବ୍ରତୀମାନେ ଫଳାହାର କରିଥାନ୍ତି । କିନ୍ତୁ ଏହି ଏକାଦଶୀରେ କୌଣସି ଖାଦ୍ୟ କିମ୍ବା ଜଳ ମଧ୍ୟ ଗ୍ରହଣ କରାଯାଏ ନାହିଁ । ବିଶ୍ୱାସ କରାଯାଏ ଏହି ଏକାଦଶୀ ପାଳନ କଲେ ବ୍ରତୀକୁ ଆୟୁ, ନିରୋଗ ଏବଂ ମୃତ୍ୟୁପରେ ସ୍ୱର୍ଗପ୍ରାପ୍ତି ହୋଇଥାଏ । ପୌରାଣିକ କଥାବସ୍ତୁରୁ ଜଣାଯାଏ ଏହି ଏକାଦଶୀରେ ଭୀମସେନ ବ୍ରତ ରଖିଥିଲେ । ସେ ଯେକୌଣସି ଖାଦ୍ୟକୁ ସହଜରେ ହଜମ କରିଦେଉଥିଲେ । ତାଙ୍କ ଉଦରରେ ବୃକ ନାମକ ଅଗ୍ନି ଥିବାରୁ ସେ ଏପରି ଖାଦ୍ୟ ପରିପାକ କରିପାରୁଥିଲେ । ନାଗଲୋକ ଯାଇ ସେଠି ମଧ୍ୟ ଦଶକୁଣ୍ଡ ଦୁଗ୍ଧ ପାନ କରିଥିବାରୁ ସେ ଦଶ ହଜାର ହାତୀର ଶକ୍ତି ପ୍ରାପ୍ତ ହୋଇଥିଲେ । ଏହି ରସ ପ୍ରଭାବରୁ ତାଙ୍କର ପ୍ରଚୁର କ୍ଷମତା ବଢ଼ିଯାଇଥିଲା । ତେଣୁ ସେ ଏହି ବ୍ରତ ପାଳନ କରି ପାରୁନଥିଲେ । ଥରେ ଭୀମସେନ ମହର୍ଷି ବେଦବ୍ୟାସଙ୍କୁ କହିଲେ ଦ୍ରୌପଦୀ ଏବଂ ମୋର ସମସ୍ତ ଭ୍ରାତା ଏକାଦଶୀ ବ୍ରତ ରଖୁଛନ୍ତି । କିନ୍ତୁ ମୁଁ ଭୋକ ସମ୍ଭାଳି ନପାରିବାରୁ ବ୍ରତ କରିପାରୁନାହିଁ । ଆପଣ କୌଣସି ଏକ ଉପାୟ ବତାନ୍ତୁ । ବେଦବ୍ୟାସ କହିଲେ ତୁମେ ଜ୍ୟେଷ୍ଠ ଶୁକ୍ଳପକ୍ଷ ଏକାଦଶୀ ବ୍ରତ ପାଳନ କଲେ ବର୍ଷ ସାରା ଅନ୍ୟ ସବୁ ବ୍ରତର ଫଳ ମିଳିପାରିବ । ଏଥିପାଇଁ ତୁମକୁ ଉକ୍ତ ଏକାଦଶୀରେ ଦୁଇବେଳା ଭୋଜନ ଓ ଜଳତ୍ୟାଗ କରିବାକୁ ପଡ଼ିବ । ଏହିକଥା ଶୁଣି ଭୀମ ନିର୍ଜଳା ଏକାଦଶୀ ବ୍ରତ କରିବା ପାଇଁ ଯତ୍ନଶୀଳ ହେଲେ । ଭୀମସେନ ଏହି ନିର୍ଜଳା ଏକାଦଶୀ ବ୍ରତ ପାଳନ କରିଥିବାରୁ ଏହାକୁ ଭୀମସେନୀ ଏକାଦଶୀ ବୋଲି କୁହାଯାଏ ।
ସତ୍ୟ ପ୍ରକାଶ ଶ୍ରୀବାସ୍ତବ  (୨୫ ଡିସେମ୍ବର ୧୯୬୩ - ୨୧ ସେପ୍ଟେମ୍ବର ୨୦୨୨) ଜଣେ ଭାରତୀୟ ହାସ୍ୟ ଅଭିନେତା ଯିଏକି ରାଜୁ ଶ୍ରୀବାସ୍ତବ ଭାବରେ ବୃତ୍ତିଗତ ଭାବରେ ଜଣାଶୁଣା ଥିଲେ  । ସେ ଗଜୋଧର ନାମରେ ମଧ୍ୟ ଅନେକ ହାସ୍ୟାତ୍ମକ କାର୍ଯ୍ୟକ୍ରମ କରିଥିଲେ । ସେ ଅଭିନେତା ଭାବରେ କିଛି ଧାରାବାହିକରେ ଖଳନାୟକ ଭାବରେ କାମ କରିବା ସହିତ ଭାରତୀୟ ରାଜନୀତିରେ ମଧ୍ୟ ସକ୍ରିୟ ଥିଲେ । ସେ ଦି ଗ୍ରେଟ୍ ଇଣ୍ଡିଆନ୍ ଲାଫ୍‌ଟର୍ ଚ୍ୟାଲେଞ୍ଜ କାର୍ଯ୍ୟକ୍ରମ ଜରିଆରେ ଲୋକପ୍ରିୟତା ପାଇଥିଲେ ମଧ୍ୟ ଏଥିରେ ବିଜୟୀ ହୋଇପାରିନଥିଲେ ଏବଂ ପରବର୍ତ୍ତୀ ସମୟରେ ସେ ସେହିଭଳି ଅନ୍ୟ ଏକ କାର୍ଯ୍ୟକ୍ରମ ଦି ଗ୍ରେଟ୍ ଇଣ୍ଡିଆନ୍ ଲାଫ୍‌ଟର୍ ଚ୍ୟାଲେଞ୍ଜ - ଚାମ୍ପିଅନ୍ସରେ ଅଂଶଗ୍ରହଣ କରିଥିଲେ, ଯେଉଁଥିରେ ସେ  "ଦି କମେଡ଼ି କିଙ୍ଗ୍"  ଭାବରେ ବିଜୟୀ ହୋଇଥିଲେ । ସେ ଭାରତୀୟ ରିଆଲିଟି ଶୋ ବିଗ୍‌ବସ୍‌ର ୩ୟ ସଂସ୍କରଣରେ ମଧ୍ୟ ଅଂଶଗ୍ରହଣ କରିଥିଲେ । ପାଖାପାଖି ୨ ମାସରୁ ଅଧିକ ସମୟ ଧରି ଏହି କାର୍ଯ୍ୟକ୍ରମରେ ରହିବା ପରେ ୪ ଡିସେମ୍ବର ୨୦୦୯ରେ ସେ ଏଥିରୁ ବିଦାୟ ନେଇଥିଲେ । ପରବର୍ତ୍ତୀ ସମୟରେ ସେ ବ୍ୟଙ୍ଗାତ୍ମକ କାର୍ଯ୍ୟକ୍ରମ କମେଡି କା ମହା ମୁକାବାଲାରେ ଭାଗ ନେଇଥିଲେ । ଅଭିନୟ ଜୀବନ ରାଜୁ ଆରମ୍ଭରୁ ହିନ୍ଦୀ କଥାଚିତ୍ର ଜଗତରେ ଛୋଟ ଛୋଟ ଭୂମିକାରେ ଅଭିନୟ କରିବା ଆରମ୍ଭ କରିଥିଲେ । ସେ ମୈନେ ପ୍ୟାର୍ କିୟା ତଥା ବାଜିଗର, ବମ୍ବେ ଟୁ ଗୋଆ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ । ସେ ଆମଦାନି ଆଠନ୍ନି ଖାର୍ଚ୍ଚା ରୂପାୟାରେ ଜଣେ ହାସ୍ୟ ଅଭିନେତା ଭାବରେ କାର୍ଯ୍ୟ କରିଥିଲେ । ୨୦୧୩ ୨୦୨୨ ୨୦୧୩ ମସିହାରେ ରାଜୁ ତାଙ୍କ ପତ୍ନୀଙ୍କ ସହିତ ଷ୍ଟାର୍‌ ପ୍ଲସ୍‌ର ନୃତ୍ୟଭିତ୍ତିକ କାର୍ଯ୍ୟକ୍ରମ ନାଚ୍ ବଲିୟେର ୬ଷ୍ଠ ସଂସ୍କରଣରେ ଭାଗ ନେଇଥିଲେ । ଏଥି ସହିତ କଲର୍ସ ଟିଭିରେ ପ୍ରସାରିତ ହେଉଥିବା କପିଲ ଶର୍ମାଙ୍କ ହାସ୍ୟଭିତ୍ତିକ କାର୍ଯ୍ୟକ୍ରମ କମେଡ଼ି ନାଇଟ୍‌ସ୍ ଉଇଥ୍ କପିଲ୍‌ରେ ମଧ୍ୟ ଅଭିନୟ କରିଥିଲେ । ଏହାପରେ ସେ ଲାଇଫ୍ ଓକେ ଟିଭିରେ ପ୍ରସାରିତ ହୋଇଥିବା ଅନ୍ୟ ଏକ ହାସ୍ୟାତ୍ମକ କାର୍ଯ୍ୟକ୍ରମ ମଜାକ୍ ମଜାକ୍ ମେଁରେ ଅଂଶଗ୍ରହଣ କରିଥିଲେ, ଯେଉଁଥିରେ ବିଚାରକ ଭାବରେ ଭାରତୀୟ କ୍ରିକେଟ୍ ଖେଳାଳୀ ହରଭଜନ ସିଂହ ଓ ପାକିସ୍ତାନୀ କ୍ରିକେଟ୍ ଖେଳାଳୀ ସୋହେବ ଅଖତାର କାର୍ଯ୍ୟ କରିଥିଲେ । ରାଜନୈତିକ ଜୀବନ ୨୦୧୪ ଭାରତୀୟ ସାଧାରଣ ନିର୍ବାଚନ ସମୟରେ ରାଜୁସମାଜବାଦୀ ପାର୍ଟିର ପ୍ରାର୍ଥୀ ଭାବରେ କାନପୁରରୁ ନିର୍ବାଚନ ଲଢ଼ିବା ପାଇଁ ପ୍ରଚାର କରୁଥିଲେ, ମାତ୍ର ୧୧ ମାର୍ଚ୍ଚ ୨୦୧୪ରେ ସ୍ଥାନୀୟ ସମର୍ଥନ ନମିଳିବାରୁ ସେ ସେହି ଟିକେଟ୍ ଫେରସ୍ତ କରିଦେଇଥିଲେ । ଏହା ପରେ ୧୯ ମାର୍ଚ୍ଚ ୨୦୧୪ରେ ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ତାଙ୍କୁ ସ୍ୱଚ୍ଛ ଭାରତ ଅଭିଯାନରେ ଅଂଶଗ୍ରହଣ କରିବାକୁ ମନୋନୀତ କରିଥିଲେ। ସେବେଠାରୁ ସେ ବିଭିନ୍ନ ସହରରେ କାର୍ଯ୍ୟକ୍ରମ ମାଧ୍ୟମରେ ସ୍ୱଚ୍ଛତାକୁ ପ୍ରୋତ୍ସାହିତ କରି ଆସୁଥିଲେ। ସ୍ୱଚ୍ଛତାକୁ ପ୍ରୋତ୍ସାହିତ କରିବା ପାଇଁ ସେ ବିଭିନ୍ନ ଗୀତ ମଧ୍ୟ ପ୍ରସ୍ତୁତ କରିଥିଲେ । ସେ ସ୍ୱଚ୍ଛ ଭାରତ ଅଭିଯାନ ପାଇଁ ବିଭିନ୍ନ ଟିଭି ବିଜ୍ଞାପନ ଏବଂ ସାମାଜିକ ସେବା ବାର୍ତ୍ତା ଭିଡିଓ ମଧ୍ୟ ସୁଟିଂ କରିଥିଲେ । ବ୍ୟକ୍ତିଗତ ଜୀବନ ରାଜୁ ଶ୍ରୀବାସ୍ତବ ୧ ଜୁଲାଇ ୧୯୯୩ରେ ଶିଖାଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଜଣ ସନ୍ତାନ ଅଛନ୍ତି; ଅନ୍ତରା ଓ ଆୟୂଷମାନ । ୨୦୧୦ ମସିହାରେ ତାଙ୍କୁ ପାକିସ୍ତାନରୁ ଏକ ଧମକପୂର୍ଣ୍ଣ ଫୋନ୍ କଲ୍ ଆସିଥିଲା, ଯେଉଁଥିରେ ତାଙ୍କ କାର୍ଯ୍ୟକ୍ରମରେ ତାଙ୍କୁ ପାକିସ୍ତାନ କିମ୍ବା ଦାଉଦ୍ ଇବ୍ରାହିମ୍ ଉପରେ କୌଣସି ପ୍ରକାର ବ୍ୟଙ୍ଗ ନକରିବାକୁ ଧମକ ଦିଆଯାଇଥିଲା । ମୃତ୍ୟୁ ସେ ୧୦ ଅଗଷ୍ଟ ୨୦୨୨ରେ ଜିମ୍‌ରେ ବ୍ୟାୟାମ କରୁଥିବାବେଳେ ହୃଦଘାତରେ ପୀଡ଼ିତ ହୋଇଥିଲେ। ସେ ଆଞ୍ଜିଓପ୍ଲାଷ୍ଟିରେ ଶୀକାର ହୋଇଥିଲେ ଏବଂ ତାଙ୍କୁ ଭେଣ୍ଟିଲେଟରରେ ରଖାଯାଇଥିଲା । ତାଙ୍କର ଚିକିତ୍ସା ସମୟରେ ତାଙ୍କ ମସ୍ତିଷ୍କରେ ଫୁଲା ଦେଖାଯାଇଥିଲା ଏବଂ ସେ ସ୍ନାୟୁବିଜ୍ଞାନୀମାନଙ୍କଦ୍ୱାରା ମଧ୍ୟ ଚିକିତ୍ସିତ ହୋଇଥିଲେ। ପରବର୍ତ୍ତୀ ସମୟରେ ତାଙ୍କ ଅବସ୍ଥା ଗୁରୁତର ହୋଇଥିଲା । ୨୧ ସେପ୍ଟେମ୍ବର ୨୦୨୨ରେ ଚିକିତ୍ସା ସମୟରେ ତାଙ୍କର ମୃତ୍ୟୁ ହୋଇଥିଲା ।
ସାଦାସିବପେଟ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ମେଦକ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଦାସିବପେଟ ସହରର ମୋଟ ଜନସଂଖ୍ୟା ୩୫୪୭୫ ଅଟେ । ସେଥି ମଧ୍ୟରୁ ୫୧.୨୨% ଜଣ ପରୁଷ ହୋଇଥିବା ବେଳେ ୪୮.୭୮% ଜଣ ନାରୀ ଅଟନ୍ତି । ସାଦାସିବପେଟର ସାକ୍ଷରତା ହାର ୬୨.୫୫% ଅଟେ । ଏହା ଜାତୀୟ ହାରଠାରୁ ୨.୨୯% ପ୍ରତିଶତ ଅଧିକ ଅଟେ । ସେଥିରୁ ୩୬.୪୩% ପ୍ରତିଶତ ପୁରୁଷ ଓ ୨୬.୧୨% ନାରୀ ଅଟନ୍ତି । ୧୫.୩୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ସାଦାସିବପେଟର ସରକାରୀ ଭାଷା ଅଟେ ।
ଅରଣ୍ୟ ରୋଦନ, ୧୯୯୨ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରସନ୍ନ ପୃଷ୍ଟି । ସାତକଡ଼ି ହୋତା ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ବିଜୟ ମିଶ୍ର କଥାଚିତ୍ରଟିର ସଂଳାପ ରଚନା କରିଥିଲେ । ବିପ୍ଳବ ରାୟଚୌଧୁରୀ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି ଚଳଚ୍ଚିତ୍ରଟି ଚଳଚ୍ଚିତ୍ର ଉନ୍ନୟନ ନିଗମର ଆର୍ଥିକ ସ‌ହାୟତାରେ ନିର୍ମାଣ କରାଯାଇଥିଲା । ପ୍ରିୟମ୍ବଦା ରାୟ, ରାଈଚରଣ ଦାସ, ଶରତ ପୂଜାରୀ, ମ. ରାମଦାସ, ଲ‌ଲାଟେନ୍ଦୁ ରଥ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ଜମିଦାରମାନଙ୍କର ଆଦିବାସୀମାନଙ୍କ ଉପରେ ଅତ୍ୟାଚାର ଏବଂ ସାମୁହିକ ହତ୍ୟାଉପରେ ପର୍ଯ୍ୟବସିତ ଥିଲା । ଅଭିନୟ ପ୍ରିୟମ୍ବଦା ରାୟ ରାଈଚରଣ ଦାସ ଶରତ ପୂଜାରୀ ମ. ରାମଦାସ ଲ‌ଲାଟେନ୍ଦୁ ରଥ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତନୁ ମହାପାତ୍ର । ଗୀତିକାର ଲକ୍ଷ୍ମଣ ମାରାଣ୍ଡି ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଆରାମ ବାନୁ ବେଗମ  (୨୨ ଡିସେମ୍ବର ୧୫୮୪ - ୧୮ ଜୁନ ୧୬୨୪) ଜଣେ ମୋଗଲ ରାଜକୁମାରୀ ଏବଂ ତୃତୀୟ ମୋଗଲ ସମ୍ରାଟ ଆକବରଙ୍କ ସାନ ଝିଅ ଥିଲେ  । ଆରାମ ବାନୁ ସମ୍ରାଟ ଜାହାଙ୍ଗୀରଙ୍କ ସାନ ଭଉଣୀ ଥିଲେ, କିନ୍ତୁ ସେମାନଙ୍କ ମା ଅଲଗା ଥିଲେ । ଜୀବନୀ ୨୨ ଡିସେମ୍ବର ୧୫୮୪ ମସିହାରେ ଜନ୍ମ ହୋଇଥିବା ଆରାମ ବାନୁ ବେଗମ ଆକବର ଏବଂ ବିବି ଦୌଲତ ଶାଦଙ୍କ ସାନ ଝିଅ ଥିଲେ । ତାଙ୍କର ନିଶା ବେଗମ ନାମରେ ଜଣେ ଭଉଣୀ ମଧ୍ୟ ଥିଲେ । ସେ ଭାରତର ଆଗ୍ରାରେ ଜନ୍ମଗ୍ରହଣ କରିଥିଲେ । ଜାହାଙ୍ଗୀରଙ୍କ ଅନୁଯାୟୀ ଆକବର ତାଙ୍କୁ ଅତ୍ୟଧିକ ଭଲ ପାଉଥିଲେ ଏବଂ ତାଙ୍କର ଅପାରଗତାକୁ ଭଦ୍ରତା ବୋଲି ବର୍ଣ୍ଣନା କରିଥିଲେ । ମୃତ୍ୟୁ ଅରାମ ବାନୁ ଅବିବାହିତ ରହିଥିଲେ । ସେ ତାଙ୍କ ଭାଇ ଜାହାଙ୍ଗୀରଙ୍କ ସମୟରେ ମୃତ୍ୟୁ ବରଣ କରିଥିଲେ । ସେ ୧୭ ଜୁନ ୧୬୨୪ ମସିହାରେ ମାତ୍ର ୩୯ ବର ବୟସରେ ମୃତ୍ୟୁ ବରଣ କରିଥିଲେ । ତାଙ୍କୁ ତାଙ୍କ ବଡ଼ ଭଉଣୀ ନିଶା ବେଗମଙ୍କ ପରି ଆଗ୍ରାସ୍ଥିତ ସିକନ୍ଦରାଠାରେ ତାଙ୍କ ପିତାଙ୍କ ସମାଧିସ୍ଥଳରେ କବର ଦିଆଯାଇଥିଲା ।
ଡେଗାରେଲିକ୍ସ, ଅନ୍ୟମାନଙ୍କ ମଧ୍ୟରେ ଫିରମାଗନ୍ ଏହାର ଏକ ବେପାର ନାମ, ହେଉଛି ପ୍ରୋସ୍ଟେଟ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ହରମୋନ୍ ନିର୍ଭରଶୀଳ ଅଗ୍ରଗାମୀ ରୋଗ ପାଇଁ ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ଦିଆଯାଇଥିବା ସ୍ଥାନରେ ଯନ୍ତ୍ରଣା, ଉଷୁମ ଲାଲ ମୁହଁ ଏବଂ ଯକୃତ ସମସ୍ୟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, କ୍ୟୁଟି ବିସ୍ତାର, ଏବଂ ବନ୍ଧ୍ୟାକରଣହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଜିଏନଆରଏଚ   ରିସେପ୍ଟର ବିରୋଧୀ ଏବଂ ଶରୀରରେ ଟେଷ୍ଟୋଷ୍ଟେରନ୍ ପରିମାଣ ହ୍ରାସ କରି କାର୍ଯ୍ୟକ୍ଷମ ହୁଏ ।। ୨୦୦୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡେଗାରେଲିକ୍ସ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୮୦ ମିଗ୍ରାର ମୂଲ୍ୟ ପ୍ରୟ ୧୩୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୨୦ ଡଲାର ଅଟେ ।
ରେମୁଣା  (କ୍ରମିକ ସଂଖ୍ୟା: ୩୯) ବାଲେଶ୍ୱର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ରେମୁଣା ବ୍ଳକ ଓ ବାଲେଶ୍ୱର ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଗୋବିନ୍ଦ ଚନ୍ଦ୍ର ଦାସ ବିଜୁ ଜନତା ଦଳ ପ୍ରାର୍ଥୀ ସୁଦର୍ଶନ ଜେନାଙ୍କଠାରୁ ୧୩୮୨୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଈଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୁଦର୍ଶନ ଜେନା, ସ୍ୱାଧୀନ ପ୍ରାର୍ଥୀ ଗୋବିନ୍ଦ ଚନ୍ଦ୍ର ଦାସଙ୍କଠାରୁ ୨୫,୧୨୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ନବଗଠିତ ଏହି ନିର୍ବାଚନ ମଣ୍ଡଳୀରେ ୨୦୦୯ରେ କେବଳ ଥରେ ନିର୍ବାଚନ ଅନୁଷ୍ଠିତ ହୋଇଛି ।
ଆଶାର ଆକାଶ ୧୯୮୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ଗଦାଧର ପୁଟୀଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା । ଅଭିନେତ୍ରୀ ବିଜୟା ଜେନା ଏହି କଥାଚିତ୍ରଟି ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଅଭିନୟରେ ଓଡ଼ିଆକଥାଚିତ୍ର  ଆଶାର ଆକାଶ ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ଅଜିତ ଦାସ ଝରଣା ଦାସ ଜୟା ବିଜୟା ଜେନା ବିଶେଷତ୍ୱ  'ଆଶାର ଆକାଶ'  କଥାଚିତ୍ରରେ ମନ୍ମଥ ମିଶ୍ର ପ୍ରଥମ ଥର ନିମନ୍ତେ ସ୍ୱର ସଂଯୋଜନା କରିବା ସହ ସଂଗୀତ ନିର୍ଦ୍ଦେଶନା ଦାୟିତ୍ୱ ନିର୍ବାହ କରିଥିଲେ ।
ମୃଦୁଳା ମୁଖାର୍ଜୀ‌  (ଜନ୍ମ: ୧୯୫୦) ଜଣେ ଭାରତୀୟ ଐତିହାସିକ ଯିଏକି ଭାରତୀୟ ସ୍ୱାଧୀନତା ଆନ୍ଦୋଳନରେ କୃଷକଙ୍କ ଭୂମିକା ଉପରେ କାର୍ଯ୍ୟ କରିଛନ୍ତି  । ସେ ଦିଲ୍ଲୀ ଜବାହରଲାଲ ନେହେରୁ ବିଶ୍ୱବିଦ୍ୟାଳୟର ଐତିହାସିକ ଅଧ୍ୟୟନ କେନ୍ଦ୍ରର ପୂର୍ବତନ ଅଧ୍ୟକ୍ଷ ଏବଂ ନେହେରୁ ମେମୋରିଆଲ ମ୍ୟୁଜିୟମ ଏବଂ ଲାଇବ୍ରେରୀର ପୂର୍ବତନ ନିର୍ଦ୍ଦେଶକ ଅଟନ୍ତି । ପ୍ରାଥମିକ ଜୀବନ ଏବଂ ଶିକ୍ଷା ମୃଦୁଳା ୧୯୫୦ ମସିହାରେ ଭାରତର ନୂଆଦିଲ୍ଲୀରେ ଜନ୍ମଗ୍ରହଣ କରିଥିଲେ । ତାଙ୍କ ପିତାମାତା ବିଦ୍ୟାଧର ମହାଜନ ଏବଂ ସାବିତ୍ରୀ ଶୋରି ମହାଜନ ଲାହୋରର ଇତିହାସର ପ୍ରଖ୍ୟାତ ଶିକ୍ଷକ ଥିଲେ, ଯେଉଁଠାରୁ ସେମାନେ ୧୯୪୭ ମସିହାରେ ଭାରତ ବିଭାଜନ ପରେ ନୂଆଦିଲ୍ଲୀ ଆସିଥିଲେ । ତାଙ୍କ ଭଉଣୀ ସୁଚେତା ମହାଜନ :ଜେଏନୟୁରେ ଭାରତୀୟ ଇତିହାସର ପ୍ରଫେସର ଏବଂ ଭାଇ ଅଜୟ ମହାଜନ ଅଛନ୍ତି । ମୃଦୁଳା ଐତିହାସିକ ଆଦିତ୍ୟ ମୁଖାର୍ଜୀଙ୍କୁ ବିବାହ କରିଛନ୍ତି । ସେମାନଙ୍କର ଏକ ଝିଅ ମାଧବୀ ଅଛନ୍ତି । ମୁଖାର୍ଜୀ ନୂଆଦିଲ୍ଲୀର ଲେଡି ଶ୍ରୀ ରାମ କଲେଜରୁ ସ୍ନାତକ ହାସଲ କରିଥିଲେ। ସେ ୧୯୭୧ ମସିହାରେ ଜବାହରଲାଲ ନେହେରୁ ବିଶ୍ୱବିଦ୍ୟାଳୟ  (ଜେଏନୟୁ)ରେ ସ୍ନାତକୋତ୍ତର ଛାତ୍ର ଭାବରେ ଯୋଗ ଦେଇଥିଲେ, ଯେଉଁଠାରୁ ସେ ପିଏଚଡି ଡିଗ୍ରୀ ହାସଲ କରିଥିଲେ  । ତାଙ୍କର ଡକ୍ଟରାଲ ଥିସର ପରାମର୍ଶଦାତା ବିପନ ଚନ୍ଦ୍ର ଥିଲେ । ବୃତ୍ତି ୧୯୭୨ ମସିହାରେ, ତାଙ୍କର ଡକ୍ଟରାଲ ଥିସର ଉପରେ କାର୍ଯ୍ୟ କରୁଥିବାବେଳେ ମୁଖାର୍ଜୀ ସେଣ୍ଟର ଫର୍ ହିଷ୍ଟ୍ରି ଷ୍ଟଡିଜ୍,  (ଜେଏନୟୁ)ରେ ଅଧ୍ୟାପିକା ଭାବରେ ନିଯୁକ୍ତି ପାଇଥିଲେ, ଯେଉଁଠାରୁ ସେ ଐତିହାସିକ ପ୍ରଫେସର ଭାବରେ ଅବସର ନେଇଥିଲେ  । ସେ ମଧ୍ୟ କେନ୍ଦ୍ରର ଅଧ୍ୟକ୍ଷ ଥିଲେ। ୨୦୦୫ ରେ, ସେ ନୂଆଦିଲ୍ଲୀର ନେହେରୁ ମେମୋରିଆଲ ମ୍ୟୁଜିୟମ ଏବଂ ଲାଇବ୍ରେରୀର ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲେ । ଅନୁସନ୍ଧାନ ସେ ପଞ୍ଜାବରେ କୃଷି ଇତିହାସ ଅନୁସନ୍ଧାନ କରିଥିଲେ । ସେ ଯୁକ୍ତି ବାଢିଛନ୍ତି ଯେ,  "ବ୍ୟାପକ ଜଳସେଚନ କାର୍ଯ୍ୟ ସତ୍ତ୍ୱେ ଉପନିବେଶକରଣ କୃଷି ସମ୍ବନ୍ଧୀୟ କାରଣ ହେବା ସହ, ୟୁନିଟ୍ କ୍ଷେତ୍ର ପ୍ରତି ଶ୍ରମିକଙ୍କ ସଂଖ୍ୟା ବୃଦ୍ଧି ଏବଂ ଉତ୍ପାଦନ ହ୍ରାସ ପାଇଛି ।" ସେ ୧୯୪୭ ପୂର୍ବ ଏବଂ ପରବର୍ତ୍ତୀ ଅବଧି ମଧ୍ୟରେ ପଞ୍ଜାବର ପୂର୍ବ ରାଜକୁମାର ରାଜ୍ୟଗୁଡିକରେ କୃଷକ ଗତିବିଧିକୁ ବିଶ୍ଳେଷଣ କରିଥିଲେ । କୃଷକ ଚେତନାର ମାର୍କ୍ସୀୟ ଆଭିମୁଖ୍ୟ ଉପରେ ତାଙ୍କର ସମାଲୋଚନା ବିଶ୍ଳେଷଣକୁ ଆଲୋକିତ କରାଯାଇଛି । ମୁଖାର୍ଜୀଙ୍କ କାର୍ଯ୍ୟଗୁଡ଼ିକ ମଧ୍ୟରେ ଏକ ସାଧାରଣ ସୂତ୍ର ହେଉଛି ଐତିହାସିକ ଅନୁସନ୍ଧାନର ସୁବଲ୍ଟର୍ନ ମୋଡକୁ ସମାଲୋଚନା କରିବା, ଯାହାକି କୃଷକ ଗତିବିଧି ବିଷୟରେ ବିଶ୍ଳେଷଣ କରିଥାଏ । ତାଙ୍କର ଅନ୍ୟାନ୍ୟ ପ୍ରମୁଖ ଅବଦାନ: ଆଧୁନିକ ଭାରତୀୟ ଇତିହାସ ରହିଛି । ଆଦର୍ଶ ମୁଖାର୍ଜୀ ନେହେରୁ ମେମୋରିଆଲ୍ ମ୍ୟୁଜିୟମ୍ ଏବଂ ଲାଇବ୍ରେରୀ  ର ନିର୍ଦ୍ଦେଶକ ଭାବରେ ନିଯୁକ୍ତ ହେବା ପରେ ଫେବୃଆରୀ ୨୦୦୮ରୁ ଜୁନ ୨୦୦୯ ମଧ୍ୟରେ ଲେଖାଯାଇଥିବା ଦୁଇଟି ଚିଠି ଏବଂ ରାମଚନ୍ଦ୍ର ଗୁହା ଓ ସୁମିତ ସାର୍କଙ୍କ ସମେତ ବିଭିନ୍ନ ଶିକ୍ଷାବିତଙ୍କଦ୍ୱାରା ଦସ୍ତଖତ ହୋଇଥିବା ର କାର୍ଯ୍ୟନିର୍ବାହୀ ପରିଷଦକୁ ପଠାଯାଇଥିଲା । ମୁଖାର୍ଜୀଙ୍କୁ ସମର୍ଥନ କରି ଇରଫାନ୍ ହବିବ ଏବଂ ମଧୁ କିଶ୍ୱରଙ୍କ ସମେତ ଅନ୍ୟ ଜଣେ ଶିକ୍ଷାବିତ ଭାରତର ପ୍ରଧାନମନ୍ତ୍ରୀଙ୍କୁ ଚିଠି ଲେଖି ତାଙ୍କ ପଦ୍ଧତିକୁ ବିରୋଧ କରିଥିଲେ । ମୁଖାର୍ଜୀ ନିଜେ ସୂଚାଇ ଦେଇଛନ୍ତି ଯେ, ତାଙ୍କ କାର୍ଯ୍ୟକାଳ ମଧ୍ୟରେ ଏକ ଡିଜିଟାଇଜେସନ୍ ପ୍ରକଳ୍ପ ଆରମ୍ଭ କରିବା ବ୍ୟତୀତ ଜୟପ୍ରକାଶ ନାରାୟଣଙ୍କ ମନୋନୀତ କାର୍ଯ୍ୟଗୁଡ଼ିକର ଦଶଟି-ଭଲ୍ୟୁମ ପ୍ରକାଶନ ସମାପ୍ତ ହୋଇଛି । କାର୍ଯ୍ୟନିର୍ବାହୀ ପରିଷଦ ଏହି ଆବେଦନକୁ ଅଣଦେଖା କରି ମୁଖାର୍ଜୀଙ୍କ କାର୍ଯ୍ୟକାଳକୁ ଆଉ ଦୁଇ ବର୍ଷ ବଢ଼େଇ ଦେଇଛନ୍ତି । ତାଙ୍କ ନିଯୁକ୍ତିର ସମାପ୍ତି ପରେ ଅନିୟମିତତା ଅଭିଯୋଗ ସହିତ ତାଙ୍କ ବଦଳି ପାଇଁ ଏକ ଅଦାଲତ ମାମଲା ଶେଷ ହୋଇଥିଲା । ଏହି ପ୍ରକ୍ରିୟା ତ୍ରୁଟିପୂର୍ଣ୍ଣ ଏବଂ ଆଦର୍ଶ ବିରୁଦ୍ଧରେ ଦିଲ୍ଲୀ ହାଇକୋର୍ଟ ମୁଖାର୍ଜୀଙ୍କ ଉତ୍ତରାଧିକାରୀଙ୍କ ନିଯୁକ୍ତିକୁ ଖଣ୍ଡନ କରିଛନ୍ତି ।
ବାନ୍ଦ୍ରା ଟର୍ମିନସ ଜମ୍ମୁ ତୱି ବିବେକ ଏକ୍ସପ୍ରେସ , ଭାରତୀୟ ରେଳବାଇର ଏକ ଏକ୍ସପ୍ରେସ ଟ୍ରେନ । ଏହା ଭାରତୀୟ ରେଳବାଇଦ୍ୱାରା ପ୍ରଚଳିତ ବିବେକ ଏକ୍ସପ୍ରେସ ଟ୍ରେନ ସିରିଜର ଏକ ଟ୍ରେନ ଓ ଏହା ମୁମ୍ବାଇ ନିକଟସ୍ଥ ବାନ୍ଦ୍ରା ଟର୍ମିନସଠାରୁ ଜମ୍ମୁ ତୱି ପର୍ଯ୍ୟନ୍ତ ସାପ୍ତାହିକି ଭାବରେ ଚାଲିଥାଏ । କୋଚ ସମୂହ ଏଥିରେ ୧ଟି ୨ ତାୟର ଏସି , ୩ଟି ଏସି ୩ ତାୟର, ୮ଟି ସ୍ଳିପର , ୬ଟି ସାଧାରଣ ବଗି ରହିଥାଏ । ଦରକାର ମୁତାବିକ ଏହି ସଂଯୋଗର ପରିବର୍ତ୍ତନ ହେଇଥାଏ । ଏହି ଟ୍ରେନ ସମୁଦାୟ 1886 କିଲୋମିଟର ଯାତ୍ରାପଥକୁ ଗଲା ବେଳେ 37 ଘଣ୍ଟା 10 ମିନିଟ ଓ ଫେରନ୍ତା ଯାତ୍ରାରେ 36 ଘଣ୍ଟା 55 ମିନିଟରେ ଅତିକ୍ରମ କରେ । ଟ୍ରେନର ହାରାହାରି ବେଗ 55 କିଲୋମିଟରରୁ କମ ଓ ଏହା ସୁପରଫାଷ୍ଟ ଶ୍ରେଣୀର ଅନ୍ତର୍ଭୁକ୍ତ ନୁହେ । ଯାତ୍ରାପଥ ଯାତ୍ରାପଥରେ ହି ଟ୍ରେନ ଭଡାଡୋରା , ଅହମଦାବାଦ , ଆବୁ ରୋଡ , ଜୋଧପୁର , ହିସାର , ଲୁଧିଆନା ,ଦେଇ ଯାଇଥାଏ । ସମୟ ସାରଣୀ ଏହି ଟ୍ରେନ ବାନ୍ଦରାଠାରୁ ପ୍ରତ୍ୟେକ ଶନିବାର ଦିନ 12.05 ଟାରେ ବାନ୍ଦରା ଟର୍ମିନସରୁ ଛାଡି ତୃତୀୟ ଦିନ 10.15 ଟାରେ ଜମ୍ମୁ ତୱିଠାରେ ପହଞ୍ଚେ । ଏହି ଟ୍ରେନ ଜମ୍ମୁ ତୱିଠାରୁ ପ୍ରତ୍ୟେକ ଶନିବାର ସୋମବାର ଦିନ 09.30 ଟାରେ ଛାଡି ପର ଦିନ ବାନ୍ଦରା ଟର୍ମିନସଠାରେ 22.25 ରେ ଠାରେ ପହଞ୍ଚେ ।
ଲାଲ୍ ଗୋପାଳଗଞ୍ଜ ନିନ୍ଦାଉରା ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ଆଲ୍ଲହବଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲାଲ୍ ଗୋପାଳଗଞ୍ଜ ନିନ୍ଦାଉରା ସହରର ମୋଟ ଜନସଂଖ୍ୟା ୨୨୭୩୯ ଅଟେ । ସେଥି ମଧ୍ୟରୁ ୫୨.୭୫% ଜଣ ପରୁଷ ହୋଇଥିବା ବେଳେ ୪୭.୨୫% ଜଣ ନାରୀ ଅଟନ୍ତି । ଲାଲ୍ ଗୋପାଳଗଞ୍ଜ ନିନ୍ଦାଉରାର ସାକ୍ଷରତା ହାର ୫୦.୨୪% ଅଟେ । ଏହା ଜାତୀୟ ହାରଠାରୁ ୧୪.୬୦% ପ୍ରତିଶତ କମ ଅଟେ । ସେଥିରୁ ୩୧.୧୦% ପ୍ରତିଶତ ପୁରୁଷ ଓ ୧୯.୧୪% ନାରୀ ଅଟନ୍ତି । ୧୭.୬୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଲାଲ୍ ଗୋପାଳଗଞ୍ଜ ନିନ୍ଦାଉରାର ସରକାରୀ ଭାଷା ଅଟେ ।
ଉପର ପାକଅନ୍ତନଳୀ ରକ୍ତସ୍ରାବ କ‌ହିଲେ ଗ୍ରାସନଳୀ, ପାକସ୍ଥଳୀ ଓ ଗ୍ରହଣୀରୁ ହେଉଥିବା ରକ୍ତସ୍ରାବକୁ ବୁଝାଏ । ଏହି ରକ୍ତସ୍ରାବର ଲକ୍ଷଣ ମଧ୍ୟରେ ରକ୍ତବାନ୍ତି, କଳାଝାଡ଼ା, ଉଦର ଯନ୍ତ୍ରଣା, ଏବଂ ମୁଣ୍ଡ ହାଲୁକା ଲାଗିବା ଭଳି ଜଣାଯାଏ । ରୋଗ ଜଟିଳ ହେଲେ ମଧ୍ୟରେ ଶକ୍ ଏବଂ ରକ୍ତହୀନତା ହୋଇପାରେ  ଏହାର କାରଣମାନଙ୍କ ମଧ୍ୟରେ ପେପ୍ଟିକ୍ ଅଲସର୍, ପାକସ୍ଥଳୀ ପ୍ରଦାହ, ଭାରିସେସ୍, ପାକସ୍ଥଳୀ କର୍କଟ, ମଲୋରୀ-ୱିସ୍ ଲୁହ ଏବଂ ଭାସ୍କୁଲାର ବିକୃତି ହୋଇପାରେ  ଏହାର ସଙ୍କଟକାରକ ମଧ୍ୟରେ ରକ୍ତ ପତଳାକାରୀ, ଆସ୍ପିରିନ୍, ଏନଏସଏଆଇଡି, ହେଲିକୋବ୍ୟାକ୍ଟର ପାଇଲୋରୀ, ବୃକ୍‌କ ବିଫଳତା, ଯକୃତ ରୋଗ ଏବଂ ପୂର୍ବତନ ରକ୍ତସ୍ରାବ ହୋଇପାରେ । ସମ୍ପୂର୍ଣ୍ଣ ରକ୍ତ କଣିକା ଗଣନା  (ସିବିସି), ରକ୍ତ ୟୁରିଆ ନାଇଟ୍ରୋଜେନ   ଏବଂ ଏଣ୍ଡୋସ୍କୋପିଦ୍ୱାରା ରୋଗ ନିର୍ଣ୍ଣୟ କରାଯାଏ  ରକ୍ତଦାନ ସହିତ ଶିରାଭ୍ୟନ୍ତର ତରଳ ପଦାର୍ଥ ପ୍ରତିସ୍ଥାପନ ଆବଶ୍ୟକ ହୋଇପାରେ  ସାଧାରଣତଃ ପ୍ରୋଟୋନ ପମ୍ପ ଇନହିବିଟର ଦିଆଯାଏ  ଅସ୍ଥିର ରୋଗ ଥିଲେ ୨୪ ଘଣ୍ଟା ମଧ୍ୟରେ ଏଣ୍ଡୋସ୍କୋପି ସୁପାରିଶ କରାଯାଏ, ଯେଉଁ ସମୟରେ ବିଭିନ୍ନ ପ୍ରଣାଳୀଦ୍ୱାରା ରକ୍ତସ୍ରାବ ବନ୍ଦ କରାଯାଇପାରେ  ଭାରିସେସ୍ ଥିବା ରୋଗୀଙ୍କର ଓକ୍ଟ୍ରିଓଟାଇଡ ବ୍ୟବହାର କରାଯାଇପାରେ  ଟ୍ରାନେକ୍ସାମିକ୍ ଏସିଡ୍ ଉପଯୋଗୀ ବୋଲି ଜଣାପଡ଼ିନାହିଁ। ଅନ୍ୟାନ୍ୟ ବିକଳ୍ପଗୁଡ଼ିକରେ ଏମ୍ବୋଲାଇଜେସନ୍ କିମ୍ବା ଅସ୍ତ୍ରୋପଚାର କରାଯାଇପାରେ  ପ୍ରାୟ ୧୫% ଲୋକଙ୍କର ପୁନର୍ବାର ରକ୍ତସ୍ରାବ ହୁଏ । ଉପର ପାକଅନ୍ତଳୀ ରକ୍ତସ୍ରାବ ବର୍ଷକୁ ପ୍ରାୟ 10,000 ଲୋକଙ୍କ ମଧ୍ୟରୁ ୫ରୁ ୧୫ ଜଣ ଲୋକଙ୍କୁ ପ୍ରଭାବିତ କରିଥାଏ  ଏହା ସାଧାରଣତ ବୟସ୍କ ବ୍ୟକ୍ତିଙ୍କଠାରେ ଦେଖାଯାଏ  ଏହା ସମୁଦାୟ ପାକଅନ୍ତନଳୀର ରକ୍ତସ୍ରାବର ୫୦%ରୁ ଅଧିକ ହୁଏ । ମୃତ୍ୟୁ ଆଶଙ୍କା ୨ରୁ ୧୦% ମଧ୍ୟରେ ଥାଏ
ଭୁବନେଶ୍ୱର ମହାନ‌ଗର ନିଗମ ବା ବିଏମସି ହେଉଛି ଭାରତର ଓଡ଼ିଶାରରେ ଥିବା ଭୁବନେଶ୍ୱର ସହରର ସ୍ଥାନୀୟ ସହରୀ ଶାସନ କଳ । ମ୍ୟୁନିସିପାଲିଟି କର୍ପୋରେସନ୍ ଗଣତାନ୍ତ୍ରିକ ଭାବରେ ନିର୍ବାଚିତ ସଦସ୍ୟଙ୍କୁ ନେଇ ଗଠିତ, ଜଣେ ମେୟରଙ୍କଦ୍ୱାରା ପରିଚାଳିତ ଏବଂ ସହରର ଭିତ୍ତିଭୂମି ତଥା ଜନସେବାର ପରିଚାଳନା କରିଥାଏ । ଏହି ନାଗରିକ ପ୍ରଶାସନିକ ସଂସ୍ଥାର କ୍ଷେତ୍ରଫଳ ୧୬୧ ବର୍ଗ କିଲୋମିଟର/ 161 2  62   । ଭୁବନେଶ୍ବର ମହାନଗର ନିଗମ ସନ ୧୯୯୪ରେ ସ୍ଥାପିତ ହୋଇଥିଲା । ସହରକୁ ୬୭ଟି ପ୍ରଶାସନିକ ୱାର୍ଡ ଏବଂ ୪୬ଟି ରାଜସ୍ୱ ଗ୍ରାମରେ ବିଭକ୍ତ କରାଯାଇଛି । ପ୍ରତ୍ୟେକ ୱାର୍ଡ ବିଏମସିରେ କାଉନସିଲର ଚୟନ କରନ୍ତି । ସ୍ଥାୟୀ କମିଟି ମାଧ୍ୟମରେ ନିଗମ ସହରାଞ୍ଚଳ ଯୋଜନା ପ୍ରସ୍ତୁତ କରେ ଏବଂ ରାସ୍ତା ରକ୍ଷଣାବେକ୍ଷଣ, ସରକାରୀ ସହାୟକ ବିଦ୍ୟାଳୟ, ଡାକ୍ତରଖାନା ଏବଂ ନ‌ଗରର ପାଳିକା ବଜାରର ରକ୍ଷଣାବେକ୍ଷଣ କରେ । ଭୁବନେଶ୍ୱରର ସର୍ବୋଚ୍ଚ ସଂସ୍ଥା ଭାବରେ କର୍ପୋରେସନ୍ ମେୟର-ଇନ୍-କାଉନସିଲ୍ ମାଧ୍ୟମରେ ଏହାର କାର୍ଯ୍ୟ ତୁଲାଇଥାଏ, ଯେଉଁଥିରେ ଜଣେ ମେୟର, ଜଣେ ଡେପୁଟି ମେୟର ଏବଂ ବିଏମସିର ଅନ୍ୟ ନିର୍ବାଚିତ ସଦସ୍ୟମାନେ ରହିଛନ୍ତି । ବିଏମସିର କାର୍ଯ୍ୟରେ ଜଳ ଯୋଗାଣ, ଡ୍ରେନେଜ ଏବଂ ସ୍ୱେରେଜ୍, ପରିମଳ, କଠିନ ବର୍ଜ୍ୟବସ୍ତୁ ପରିଚାଳନା, ରାସ୍ତାଘାଟ ଆଲୋକ ଏବଂ ନିର୍ମାଣ ନିୟନ୍ତ୍ରଣ ଅନ୍ତର୍ଭୁକ୍ତ । ଅନ୍ୟ ଏକ ସହାୟକ ନାଗରିକ ସଂସ୍ଥା ହେଉଛି ଭୁବନେଶ୍ୱର ବିକାଶ ପ୍ରାଧିକରଣ  (ବିଡିଏ), ଯାହା ବୃହତ୍ତର ଭୁବନେଶ୍ୱର ଅଞ୍ଚଳର ବିଧାନ ସଭା ଯୋଜନା ତଥା ବିକାଶ ପାଇଁ ଦାୟୀ  । ସଫଳତା ସେବାଗୁଡ଼ିକ ବିଭିନ୍ନ କ୍ଷେତ୍ରରେ ବିଏମସି ଅଗ୍ରଗାମୀ କାର୍ଯ୍ୟ ଗ୍ରହଣ କରିଛି ଏବଂ ଭୁବନେଶ୍ୱର ବାସିନ୍ଦାଙ୍କୁ ଏକ ଉନ୍ନତ ମାନର ଜୀବନ ପ୍ରଦାନ କରିବା ପାଇଁ ନିମ୍ନରେ ବିସ୍ତୃତ ଭାବରେ ସେବା ପ୍ରଦାନକାରୀ ଭାବରେ ଏହାର ଭୂମିକା ଗ୍ରହଣ କରିଛି । ସ୍ୱାସ୍ଥ୍ୟ ଏବଂ ପରିମଳ ବସ୍ତି ବିକାଶ ବିପର୍ଯ୍ୟୟ ପରିଚାଳନା ସହର ସୌନ୍ଦର୍ଯ୍ୟକରଣ ନାଗରିକ ସେବା ଦକ୍ଷ କଠିନ ବର୍ଜ୍ୟବସ୍ତୁ ପରିଚାଳନା ଭୂତଳ ଜଳ ନିଷ୍କାସନ ବ୍ୟବସ୍ଥା ଦକ୍ଷ ସହରୀ ଯୋଜନା ଏବଂ ବିକାଶ ଜଳ ଯୋଗାଣ ସେବା ସିଟି ବସ୍ ସେବା ଅନଲାଇନ୍ ସେବାଗୁଡିକ ଭେଣ୍ଡିଂ ଜୋନ୍ ପାର୍କିଂ ଜୋନ୍ ବିଏମସିଦ୍ୱାରା ନିଆଯାଇଥିବା ପ୍ରତ୍ୟେକ ସେବାର ବିବରଣ ବିବାହ ପଞ୍ଜୀକରଣ ପ୍ରମାଣପତ୍ର ଜନ୍ମ ଏବଂ ମୃତ୍ୟୁ ପ୍ରମାଣପତ୍ର ପ୍ରଦାନ ମୋବାଇଲ୍ ଆପ୍ ମାଧ୍ୟମରେ ଠିକ୍ ସମୟରେ ଅଭିଯୋଗ ସମାଧାନ ବ୍ୟବସ୍ଥା କଲ୍ୟାଣ ମଣ୍ଡପଙ୍କ ଅନଲାଇନ୍ ବୁକିଂ ମହାଜାତ ଯାନର ଅନଲାଇନ୍ ବୁକିଂ ନାଗରିକ ଅଭିଯୋଗ ଜଳ ଟ୍ୟାଙ୍କର୍ ସଂରକ୍ଷଣ ପାଇଖାନାଟାଙ୍କି ସଫା କରିବା ନିମନ୍ତେ ବରାଦ କରିବା ସ୍ୱଚ୍ଛ ଭୁବନେଶ୍ୱର ଅଭିଯାନ କାର୍ଯ୍ୟକ୍ରମ ସମ୍ପନ୍ନ କରିବା ସଂଗଠନ ଗଠନ ଭୁବନେଶ୍ୱର ମ୍ୟୁନିସିପାଲିଟି କର୍ପୋରେସନ୍ ପାଇଁ ସଂଗଠନ ଗଠନ ସୀମା ଉତ୍ତର ପାର୍ଶ୍ୱ - ଦାରୁଠେଙ୍ଗ, ରଘୁନାଥପୁର, କଳାରହଙ୍ଗା, ଇଞ୍ଜେନା, ରୋକାଟା, କୃଷ୍ଣ ସରଣପୁର, ବାରିମୁଣ୍ଡା, କାଚରାମାଲା  ପୂର୍ବ ପାର୍ଶ୍ୱ - ଜନ୍ମେଜୟପୁର, ଭୀମପୁର, ଜଗନ୍ନାଥପୁର, ସେଲେସ୍ୱର, ଆଣ୍ଡିଲୋ, କୁଆଖାଇ ନଦୀ, କୋରାଡାକାନ୍ତ, କେସୁରା, ବ୍ୟାଙ୍କୁଆଳ, ବସୁଘାଇ, ରଘୁନାଥପୁର । ଦକ୍ଷିଣ ପାର୍ଶ୍ୱ - ଦୟା ନଦୀ, କୁକୁଡ଼ାଘାଇ, ମୋହନପୁର, ଦିହାପୁର, ବଳଭଦ୍ରପୁର, ଏରବାଙ୍ଗ, କୋଚିଲାପୁଟ, ବାହାଦଲପୁର, ସରନକାନ୍ତର, ରାଇସିଂହପୁର, ପାପଡା, ଶଙ୍କରପୁର, କାଇକରାପୁର । ପଶ୍ଚିମ ପାର୍ଶ୍ୱ - ନୁଆଗାଁ, ମାଳିପଡ଼ା, ଅନ୍ଧାରୁଆ, ଜଗନ୍ନାଥପ୍ରସାଦ, ସୁନ୍ଦରପୁର, ପଠା-ରାଗଡିଆ  ନିଗମ ନିର୍ବାଚନ ୨୦୧୪ ୨୦୧୪ରରେ ରାଜନୈତିକ ପ୍ରଦର୍ଶନ । ଆଧାର ବାହ୍ୟ ଲିଙ୍କ୍